Суғурта фаолияти, унинг механизмлари ва турларидан хабардормисиз?\nСуғурта фаолияти, унинг механизмлари ва турларидан...\n15.02.2019 19:49 0 93\n«Ўзагросуғурта» АЖ томонидан жойларда аҳолининг суғурта маданиятини юксалтириш, суғурта борасида амалга оширилаётган ишлар, аҳолини ўйлантираётган масалаларни ҳал этиш борасида компания раҳбарияти, ходимлари томонидан республикамизнинг барча ҳудудларида 12 февралдан 16 февралгача семинарлар, очиқ мулоқотлар ташкил этилмоқда.\nКомпания матбуот хизматининг хабар беришича, суғурта бозор иқтисодиёти шароитида жисмоний ва юридик шахслар, корхона ҳамда ташкилотларнинг мулкий манфаатларини ишончли ҳимоя қилувчи самарали восита ҳисобланади. Шу сабаб аҳолини суғурта фаолияти, унинг механизмлари, турлари ҳамда афзалликлари ҳақида кенгроқ хабардор қилиб бориш бугунги куннинг муҳим шартига айланган.\nИқтисодиёт 10/07, 21:53\nПрезидент янги агентлик ташкил этишни таклиф қилди\nЖамият 04/06, 17:52\nЭълон! «ALSKOM» суғурта компанияси акциядорларнинг йиллик умумий йиғилишини ўтказади\nИқтисодиёт 21/02, 12:39\n«GM Uzbekistan» акциясининг илк ҳафтасида 400 дан ошиқ «Malibu» ва «Tracker» сотилди


Бонни ва Клайд жинoят йўлидa биpлaшгaн oшиқлap » Ўзбекистон янгиликлари – Zamin.uz\n, 08 2020, 08:19\nБонни ва Клайд жинoят йўлидa биpлaшгaн oшиқлap\n11 июл, 09:09 1 561 Дунё\nЖиноят оламида ўз қилмишлари билан донг таратган жуфтликлар ҳақида эшитганмиз, жаҳон кино усталари яратган фильмларни томоша қилганмиз. Албатта, улар кўз ўнгимизда қаҳрамон сифатида эмас, адашган кимсалар сифатида гавдаланади.\nБонни Паркер ва Клайд Берров буюк депрессия даврида икки йиллик жиноятчилик сафарини бошлаган жуфтлик. Бу даврда Америка аҳолиси ҳукуматга душманларча қараётган эди, Бонни ва Клайд эса бундан ўз манфаати йўлида фойдаланган. Робин Гудга тақлид қилган ёшлар халқнинг назарида йўлдаги ёш севишганлар эди.\n1930 йилнинг январь ойи. Бонни ва Клайд умумий дўстларининг уйида учрашиб қолишади. У пайтда Бонни 19 яшар бўлиб, турмуш ўртоғи қотиллик жиноятини содир этгани учун панжара ортида эди. Клайд эса 20 ёш бўлиб, ҳали уйланмаган йигит эди. Улар тезда тил топишади. Лекин муносабатлар энди куртак ёзаётганида, бир неча ҳафтадан сўнг Клайд аввалги жиноятлари учун ҳибсга олинади.\nБонни бу ҳолатга жим қараб турмайди. Уни қутқариб олиш режасини туза бошлайди. Ўша йилнинг 11 март куни Клайд қиз ўртоғининг яширинча олиб кирган қуроли ёрдамида қамоқдан қочишга эришади. Аммо озодликда кўп юрмайди. Бир ҳафтадан кейин яна қўлга тушиб, 14 йилга «кесилади». Клайдни шафқатсизлиги учун машҳур Истҳем қамоқхонасига юборишади. У ерда ҳаёт чидаб бўлмас даражада бўлгани учун Клайд қочиб кетиш ҳаракатида юради. У камерадошидан оёғидаги иккита бармоғини болта билан чопиб ташлашни сўрайди. Аммо барчаси у ўйлагандек бўлиб чиқмайди. Чунки ўша йилнинг февраль ойида Клайд муддатидан олдин озод қилинади. Бекорга бармоқларидан айрилгани қолади.\nУ озодликка чиқиб, Бонни билан яна топишади ва жиноий ҳаётини давом эттиради.\nФедерал разведка бюроси (у пайтда тергов бюроси деб номланган) якка далил туфайли Бонни ва Клайдга қизиқиш билдиради. Бу далил Оклахомадаги ўғирланган «Форд» автомобили бўлиб, у Мичиган штатида топилган. Тинтув жараёнида машинадан дори шишаси олинган эди. Бу шиша махсус агентларни Техас штати Накодочес шаҳридаги дорихонага олиб боради ва у ерда олинган маълумотларга кўра шиша Клайд Берровнинг холасига тегишлилиги маълум бўлади. Текширув шуни кўрсатадики, шишанинг эгаси бўлган аёлникига яқинда Клайд Берров, Бонни Паркер ва Клайднинг акаси Л.Берров келган бўлиб, улар ўғирланган «Форд»га ўхшаш автомобилда юришган. Шу тариқа 1933 йил 20 май куни ФРБ уларнинг изига тушади.\nИкки ошиқ Техас, Оклахома, Миссури, Луизиана ва Янги Мексика бўйлаб банк, савдо дўконлари, ёнилғи қуйиш шохобчаларини тунаб юришарди. Улар штатлар чегарасида талончилик қилишарди. Сабаби оддий, ўғирлик қилиб, қўшни штат ҳудудига ўтиб олинса бўлгани, уларни таъқиб қилаётган полициячиларнинг ваколати бошқа штатга ўтганда тугарди. Клайд автомобиль ва уларнинг рақамларини худди пайпоқ алмаштиргандай тез-тез ўзгартирарди. Бу ҳам кўзга ташланмасликнинг бир усули эди.\nАлбатта, полиция соядек эргашиб юрадиган кимсалар учун ўз яқинлари билан учрашиш осон эмас. Бонни ва Клайд билан ҳам шундай бўларди. Улар ўз оилаларини кўриш учун Далласга тез-тез келиб туришарди. Бонни онаси билан, Клайд эса онаси ва синглиси билан кўришишга ҳаракат қилар эди. Лекин бу учрашувларда улар бир неча марта пистирмага дуч келиб, аранг қочиб қутулишган.\nЖиноий тўданинг кенгайиши\nУлар аста-секин гуруҳга янги аъзоларни қабул қилишади. 1932 йили Бонни ва Клайд ёш қуролчи Раймонд Ҳамилтон билан саёҳат қилишни бошлашади. Ҳамилтон бир неча ойдан кейин келишмовчилик туфайли гуруҳни тарк етади ва шу йилнинг ноябрь ойида унинг ўрнини Виллиам Дениэл Жонс эгаллайди.\nКлайднинг акаси Иван Бак Берров 1933 йил 23 мартда губернатор томонидан авф этилиб, Техас штати қамоқхонасидан озод қилинади. У тезда Клайднинг гуруҳига қўшилади ва рафиқаси Бланшни ўзи билан олиб келади, шу тариқа гуруҳда беш одам йиғилади.\nПолиция уларни қотиллик, машина ўғирлаш, банкларни, ўнлаб дўкон ва ёнилғи қуйиш станцияларини талашда айблаб таъқиб этса-да, улар Бак ва унинг рафиқаси билан топишганини нишонлаш учун Жуплин шаҳридаги хонадонни ижарага олишади. Икки ҳафталик ўйинкулгидан сўнг 13 апрель куни Клайд иккита полиция автомобили улар турган жой яқинида тўхтаганини пайқайди. Отишма бошланади. Натижада битта полициячи ўлдирилади, биттаси жароҳатланади, Бонни, Клайд, Бак, Жонс ва Бланш эса қочиб қутулади.\nПолиция улар турган хонадондан анча нарса топади, улар орасида Бонни ва Клайднинг қурол ушлаб турган машҳур расмлари ҳам бор эди.\n1933 йилнинг июнь ойида Веллингтон яқинида юз берган бахтсиз ҳодиса сабаб Боннининг оёғи аккумулятор кислотаси оқиши оқибатида ёмон куйиб, шундан сўнг у ҳеч қачон тўғри қадам ташлай олмай қолади.\nМазкур воқеадан бир ой ўтгач, Бонни, Клайд, Бак, Бланш ва Жонс Плате шаҳридаги «Ред Кравн» майхонасида иккита хонани ижарага олишади. 1933 йил 19 июль куни полиция бундан хабар топиб, уларни қуршаб олади. Кечаси 23:00 лар атрофида ўртада отишма бошланади. Бу тўқнашувда Бак ва Клайднинг акаси оғир жароҳатланади. Гуруҳнинг қолган аъзолари эса жуфтакни ростлаб қолишади.\nКлайд ўша кечаси ва эртасига кун бўйи машинани тўхтамасдан ҳайдаб боради. Фақат шиналарни алмаштириш ва кўпроқ бинт олиш учунгина бир-икки дақиқа автомобилга тин берарди. Охири йўл юриб тинкаси қуриган гуруҳ Декстр шаҳридаги Дексфилд паркида дам олиш учун тўхтайди. Бу орада қонли бинтларни топиб олган маҳаллий фермер полицияни огоҳлантиради. Тез орада 100 дан ортиқ ҳуқуқни муҳофаза қилувчи орган ходимлари ва маҳаллий фермерлар йиғилиб, уларни қуршаб олади. Навбатдаги тўқнашув ҳам талофатсиз бўлмайди. Бак жароҳати туфайли ҳаракатлана олмайди ва отишмада ҳалок бўлади. Бланш эса қўлга олинади. Ўтда ёнмас, сувда чўкмас Клайд ва Бонни ажал оғзидан ҳам қочиб қутулишади. Улар билан бирга Жонсга ҳам омад кулиб боқади. Аммо у мазкур ҳодисадан сўнг гуруҳни бутунлай тарк этади.\nСаргузаштларнинг аянчли якуни\nЖиноий тўдани тарк этган Жонс 1933 йилнинг ноябрь ойида ҳибсга олинади ҳамда Бонни ва Клайд ҳақида билган ҳамма маълумотларини айтиб беришга мажбур бўлади. Сўроқ давомида Клайд ва унинг оиласи ўртасида яқин алоқа борлиги маълум бўлиб қолади. Бу маълумот асосида полиция уларнинг оилаларини кузатиб бориш, Клайд ва Бонни улар билан боғланишга уринганда уларга пистирма қўйиш режасини ишлаб чиқади. Аммо Клайд ва Бонни бундай пистирмалардан бир неча марта омон қолишади.\nВа ниҳоят Бонни ва Клайдни тутиш учун қулай имконият юзага келади. Сабаби гуруҳга янги қўшилган Ҳенри билан унинг отасини кўриш учун йўлга чиққан учовлоннинг йўналишини ҳисобга олган ҳолда полиция йўлга пистирма қўяди. Бу орада Ҳенри гуруҳдан ажралиб, аввалроқ пистирма ҳудудидан ўтиб кетган эди.\n1934 йилнинг 23 май куни эрталаб соат 9:15 ларда Клайд йўлда Ҳенрининг отасига тегишли юк машинасини пайқаши билан секинлаша бошлайди. Лекин шу заҳоти полиция ходимлари яширинган жойларидан чиқиб, уларни ўққа тутишга тушади. Полиция уларнинг автомобилига 130 мартадан кўпроқ ўқ узади. Натижада Бонни ва Клайд ҳалок бўлади. Уларнинг жасади Даллаcга олиб келинади ва оммага намойиш этилади. Машҳур жуфтликни кўриш учун оломон тўпланади. Бонни Клайд билан бирга дафн этилишини илтимос қилган бўлса ҳам, улар оилаларининг хоҳишига кўра алоҳида қабристонларга кўмилган.\nБу икки жуфтлик автомобиль ўғирлаш билан бирга бошқа жиноятларни ҳам содир этганликда гумон қилинган. Улар 13 та қотиллик ва жуда кўп талончилик ва ўғирликларни содир этишган.\nЖанубий Кореяда велосипедларни ўғирлаган ўзбекистонлик талабалар қўлга олинди (видео) 23 июл, 11:50\nҚуёш атмосфераси рекорд даражадаги яқин масофадан суратга олинди 16 дек, 18:16\nАмерикалик эр-хотин учун биргаликда уй йиғиштириш катта бойлик келтирди 24 ноя, 18:30\nАҚШдаги «Ал Бухорий Ислом маркази» фаолияти (видео) 13 авг, 09:53\nБуюк Британия Немцовнинг ўлдирилишини қоралаб чиқди 28 фев, 10:52\nЖаҳон бозорида нефть нархи шиддат билан пасаймоқда 04 янв, 11:50\nЭҳтиёт бўлинг! Telegram’да фирибгарлар пайдо бўлди! 08 авг, 07:55 14\nЕЧЛ. "Ман Сити" "Реал"ни ишончли тарзда мағлуб этди ва чорак финалга чиқди 08 авг, 07:26 35\nЕЧЛ. Роналдунинг голлари "Ювентус"ни қутқариб қола олмади (видео) 08 авг, 07:00 84\nРамзон Қодировнинг даромади бир йилда қарийб 20 бараварга ошди 08 авг, 06:30 362\n"Зенит" Россия Суперкубогини қўлга киритди 08 авг, 00:41 226\nССВ: Коронавирус беморларини шифохонадан ташқарида даволаган тиббиёт ходимлари жавобгарликка тортилади 08 авг, 00:30 351\nСайёрадаги энг совуқ жой 17 йиллик излашлардан кейин топилди 07 авг, 23:56 1 042\nЎзбекистонда 8-9 август кунлари кучайтирилган карантин режими амал қилади 07 авг, 23:33 899\nЮқори қон босимини туширишнинг энг яхши чоралари 07 авг, 23:17 1 151\nКарпин: Шомуродовга хориждан аниқ таклифлар бор 07 авг, 22:53 919\n«Таклифларимиз Россия томонидан рад этилди» - Абдулазиз Комилов меҳнат муҳожирлари муаммолари ҳақида гапирди 07 авг, 22:30 1 973\nОлимлар коронавирусга қарши спрей кўринишидаги вакцина яратди 07 авг, 22:07 1 253


Ақлли бола | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариАқлли бола\nБир бор экан, бир йўқ экан, бир эр-хотин бор экан. Уларнинг битта-ю битта ўғиллари бор экан.\nБир куни хотин оғир касал бўлиб, ўлиб қолибди. Ота-бола жуда қийналиб қолишибди. Охири боланинг отаси уйланибди. Олган хотини жуда ёмон экан, ўгай ўғлини ўтирса — ўпоқ, турса — сўпоқ деб чиқиштирмас экан. Уни доим отасига ёмонларкан. Ниҳоят у, «болангни йўқотсанг, кейин турмуш қиламан», деб туриб олибди. Боланинг отаси нима қилишини билмай, ўғлини бир дўстиникига олиб бориб:\n— Ўғлим шу ерда яшаб турсин, мен ёрдам бериб, хабар олиб тураман, — дебди. Кейин эр-хотин яшайверишибди.\nБир куни улар меҳмонга бормоқчи бўлишибди. Қарасалар, тугунни кўтарадиган бирор кимса йўқ. Шунда хотин эрига:\n— Ҳозир бола бўлганида эди, тугунимизни олиб боришарди. Энди қандай кўтариб кетамиз, — дебди. Бола эса отасини соғиниб кўргани келган экан, уйнинг орқасида туриб бу гапларни эшитибди ва:\n— Мен кўтаришиб олиб бораман, — дебди. Хотин ҳайрон бўлиб:\n— Меҳмонга ҳам ҳеч сенсиз бормас эканмиз-да, ҳеч тинчитмас экансан-да, — деб уришиб берибди.\nБечора бола эса:\n— Сиз ҳозиргина бола бўлганида, тугунни олиб борарди, дедингиз-ку. Мен бўлмаганимда ўзингиз қийналиб қолар эдингиз-ку! — дебди.\nОхири қўлига тугунни бериб, болани ҳам меҳмонга олиб кетишибди. Меҳмондан келишса ҳам, лекин болани ҳеч уйидан кетгиси келмабди. Хотин қанча зўрласа ҳам, ҳеч кетгани унамабди, уйда қолибди. Ўгай она эса ҳар куни эрига «болангни йўқот» деб жанжал қилаверибди. У ноилож ўғлини бир бойга, умрбод хизматкорликка берибди. Эр-хотин яна ёлғиз ўзлари қолишибди.\nКунлардан бир кун хотин касал бўлиб қолибди. Эри эса иш билан чиқиб кетган экан. Хотиннинг боши оғриб, унга бир пиёла чой дамлаб берадиган одам бўлмабди. Шунда «қани энди, ҳозир бола келиб қолганида бошимни босиб қўярди, бекорга ҳайдаб юборибман-да», деб ўйлаб ётаверибди. Бола эса уйини, отасини соғиниб, ҳар куни бир мартадан келиб, ҳовлининг атрофида айланиб кетар экан.\nБола бу гал келганида ҳам яшириниб турган экан, ўгай онасининг инқиллаб ётганини эшитиб қолибди. Уйга кириб қараса, ўгай онаси касал ётганмиш. Бола «салом» бериб, дарров иш қилишга тушиб кетибди. Човгумда чой қўйибди, уй юмушларини қилибди, ён атрофни тозалабди. Кейин ўгай онасининг бошини уқалаб ўтирибди. Шу пайт отаси келиб қолибди. У ўғлини кўриб қувониб кетибди. Хотинига қараб:\n— Кўрдингми, бола бизга доим керак бўлади. Уни сен доим бошингга иш тушганда, эслаб қоласан, бошқа пайт эса «йўқотинг» дейишга тушасан. Бўлди, энди бундан кейин ўғлим ҳеч қаерга кетмайди, шу ерда бизлар билан бирга яшайди, — дебди.\nКасал ҳолида ҳам ўгай она яна эътироз билдириб:\n— Йўқ, бу ерда яшамайди. Ҳар куни кундузи келиб, уй юмушларини қилиб кечқурун қайтиб кетсин, — дебди.\nАммо боланинг ҳеч ўз уйидан кетгиси келмас экан. У яна ялиниб-ёлвориб шу ерда қолибди, Ўгай она бутунлай соғайиб кетгач, яна «болани йўқот» деб ҳадеб жанжал қилаверибди. Боланинг отаси ҳеч унамабди. Бола бир куни отаси билан ўгай онасининг кечаси уришишаётганини эшитиб қолибди. Ўгай онаси:\n— Бугун кечаси ўғлингизни ариққа оқизиб юборасиз. Ухлаб ётганида кўтариб, сувга ташлаб юборсангиз, оқиб кетади, — деяётганини бола эшитиб қолибди.\nЯрим кечада бола ўрнидан туриб қараса, отаси ҳам, ўгай онаси ҳам қаттиқ уйқуда. У ўгай онасини секин кўтариб олиб, ўзининг ётадиган ўрнига ётқизибди. Устини эса кўрпа билан ўраб ташлабди. Ўзи эса ўгай онасининг жойига ётиб олибди ва ўзи ҳам устини кўрпа билан ёпиб олибди.\nОтаси кечаси туриб, «Энди қандай қилиб ўз ўғлимни сувга оқизиб юбораман? Агар уйқусираб сувдан чиқа олмаса оқиб кетадими?!» деб ўйлаб роса куйинибди. У битта-ю битта ўғлидан ажралишни ҳеч истамабди. Лекин бажармасликка эса хотинидан қўрқибди. Охири кўзини чирт юмиб, ўғли ётган жойга борибди-да, уни кўрпа-нўрпаси билан кўтариб келиб, сувга оқизиб юборибди.\nУ ўғлини сувга оқизиб юборганига ачиниб, ўзини-ўзи сўкиб, роса йиғлаб ўтирибди. Кейин келиб ўз ўрнига ётибди.\nЭрталаб туриб қараса, ўғли уй ишларини қилиб юрган эмнш. Шунда бола бўлган воқеани отасига айтиб берибди. Ота-бола ўгай онадан қутулганларига қувониб, бундан кейин ўзлари бахтиёр яшайверишибди.\n← Аввалги Аввалги Калтакланган домла\nКейинги → Кейинги: Айёр билан содда


Қаҳратонда жиззахликларга ўз уйини бузиш буюрилди « Ўзбекистон Халқ Ҳаракати\n15 January 2014 - 10:01\nАрхитекторнинг “Янги йил совғаси”\n“Томдан тушган тараша”\n“Қонун есть қонун!”\n– Қонун есть қонун. Ҳукумат бошқаради давлатни. Нима дейилган бўлса, ўша нарса бўлади. Мен билмайман. Озодликданмисиз, бошқаданмисиз…\n“Ноябрдан апрелгача уй бузишга ҳеч кимнинг ҳақи йўқ!”\n“Бузеверади, эмизикли чақалоғи бўлсаям!”\n– Қиш мавсумида фуқарони уйидан кўчириш ёки уйини бузиш мумкинми?\n– Мумкин. Қиш мавсуми, Ёз мавсуми деган тушунча қолмаган бу масалада.\n– Илгари шундай тақиқ бор эди, шекилли?\n– Ҳа, 1993. 94 йилларгача бўлган қонунларда бор эди. Ҳозир йўқ. Ҳозир қаҳратон қишда ҳам, 50 даражали совуқда ҳам боласи билан ҳайдаб чиқараверади. Боласи чақалоқ бўладими, бешикда бўладими – бунга қарамайди, деди адвокат Руҳиддин Комилов.\nТўй кўпчиликка келди, “тўёна” олган – оз


Ибтидоий одамлар Африкадан биз ўйлагандан вақтлироқ чиққан - BBC O'zbek\nИбтидоий одамлар Африкадан биз ўйлагандан вақтлироқ чиққан\n15 Апрел 2018\nФото муаллифлик ҳуқуқи Ian Cartwright\nImage caption Бармоқлар онгли инсонларга тегишли деб ишонилади\nЯнги археологик топилмалар ибтидоий одамлар Африкадан қачон дунёнинг бошқа бурчакларига тарқагани ҳақидаги тасаввурларимизни ўзгартириб юбориши мумкин.\nБритан, америкалик, саудиялик ва австралиялик олимлар олиб борган тадқиқот натижасига кўра, замонавий Саудия Арабистони ҳудудида илк одамлар бундан 85 минг йил бурун яшай бошлаган.\nШу вақтга қадар фанда илк одамлар Африкадан кўпи билан 60 минг йил бурун ташқарига чиқа бошлаганлар, деган фараз ҳукмрон эди.\n‘Эркаклар сперматозоиди камаймоқда, инсоният қирилиб кетиши мумкин’\nЭнг қадимий аждодимиз суяги топилди\nИбтидоий одамлар биз ўйлагандан анча олдинроқ Африка қитъасидан бошқа ҳудудларга тарқай бошлаган, деган тахминга Саудия Арабистонида археологлар томонидан топилган кичик бармоқ бўғими суяклари асос бўлиб хизмат қилди. Суяклар ёши радиоизотоп текширувлар орқали тасдиқланди.\nМазкур тадқиқот хулосалари Nature Ecology and Evolution журналида эълон қилинди.\nБунга қадар Исроил, Хитой ва Австралиядан топилган меҳнат қуроллари илк одамлар бундан 180 минг йил олдин Африкадан чиқиб, бошқа минтақаларда ўрнаша бошлаган, деган назарияни билвосита тасдиқлайди.\nArabia Саудия Арабистонидаги Ал Вуста\nФото муаллифлик ҳуқуқи Klint Janulis\nImage caption Саудия Арабистонидаги Ал Вуста\nАрабистондаги Катта Нефуд саҳросининг қоқ марказида жойлашган ал-Вуста археологик майдончасидан инсон бармоғининг ўрта бўғим суяги қазиб олинди. Бир вақтлар бу ерлар катта кўлнинг остида бўлган.\nУшбу бармоқ суяги тегишли инсоннинг бошқа қолдиқлари қазилмалар давомида аниқланмади.\n«Бунинг ҳайрон қоладиган жойи йўқ,» дейди қазилмаларда иштирок этаётган Оксфорд университети доктори Хау Гроукатт. «Деярли барча одам ва ҳайвонларнинг қолдиғи вақт ўтиши билан изсиз йўқолиб кетади.»\n«Роса омадимиз келди. Одатда, инсон қолдиқлари топилганда унинг айнан қандай қисмга тегишли эканлигини аниқлаш қийин кечади. Лекин биз бу суякни қандай қисмга тегишли эканлигини осонгина аниқладик,» дейди олим.\nТадқиқотчилар компютер томографияси ёрдамида суякнинг 3D кўриниши яратиб, уни ўша пайтда яшаган неандерталлар қолдиқлари билан солиштириб кўрдилар. Натижада суяк катта эҳтимол билан Homo Sapiens вакили, яъни онгли инсонга тегишли бўлиб чиқди. Неандерталларнинг бундай суяклари қисқа ва йўғон бўлади.\nАл-Вуста майдончасидан топилган бошқа топилмалар ёши икки турли усул билан аниқланди.\n85 минг йил олдинги Саудия Арабистонининг иқлими ҳозиргисидан кескин фарқ қилган.\nМинтақада мавсумий ёмғирлар ёғган, кўллар кўп бўлган. Бундай кўлларда ҳозирги бегемотларга ўхшаш ҳайвонлар кун кечирган. Тахминларга кўра, Африкадан ёввойи сигирлар, антилопалар бу минтақага кўчиб келган.\nАл-Вустадан топилган қолдиқлар атрофдаги ҳудуднинг ўсимлик дунёси ҳам турли-туман бўлганлигини кўрсатмоқда. Бундан ташқари, майдончадан Homo Sapiens'лар фойдаланган меҳнат қуролларига ўхшаш қолдиқлар топилган.\nДоктор Гроукаттнинг сўзларига кўра, қадимги одамлар бир вақтлар жозибадор бўлган бу ҳудудларни синчиклаб ўрганиб чиққан бўлишлари мумкин.\n«Қизиғи шундаки, бунгача аксарият олимлар қадимги одамлар мураккаб меҳнат қуролларини ясашни ўрганмагунга қадар Евроосиё минтақасига ўрнаша олмаган, деган фаразни тасдиқлар эди. Бироқ бизнинг топилмаларимиз ибтидоий одамлар меҳнат қуроллари сабабли эмас, балки биринчи ўринда иқлимий ўзгаришлар таъсирида бошқа ҳудудларга кўча бошлаганини кўрсатмоқда,» дейди олим.\nФото муаллифлик ҳуқуқи Michael Petraglia\nАммо Арабистон саҳросидан топилган бу қолдиқлар орқали олимнинг илгари сураётган фаразини тасдиқлаш қийин. Сабаби ибтидоий одамлар бу ҳудудда кўп яшамаганлар: бир неча юз ёки минг йил.\nКейинчалик бу одамлар тақдири қандай кечганлиги номаълум - тўда қирилиб кетган ёки бошқа ҳудудларга кўчиб кетган бўлиши мумкин.\nГенетик тадқиқотлар хулосасига таяниладиган бўлса, ҳозирги африкалик бўлмаган барча инсонларнинг аждодлари бундан 60 минг йилча олдин Африка қитъасидан бошқа ҳудудларга кенг миқёсдаги кўчишни амалга оширганлар. Ҳозирда олимлар илк одамларнинг бу тахминий вақтдан олдин Африкадан ташқарида яшай бошлагани ҳақидаги маълумотларни синчиклаб ўрганиб чиқмоқда. Ибтидоий одамлар олимлар фараз қилгандан анча олдин Қора қитъадан ташқарига чиқа бошлаганига далиллар эса йил сайин кўпайиб бормоқда.\nАйни вақтда нега шу пайтга қадар илк одамлар Африкадан 60 минг йилдан анча олдин бошқа ҳудудларга кўча бошлаганини кўрсатувчи далиллар деярли топилмаганини қуйидагича изоҳлаш мумкин: қитъадан бошқа ҳудудларга анча олдинроқ кўчиб ўтган илк одамлар янги табиий шароитларга кўника олмай, тез орада қирилиб кетганлар ва улардан авлод қолмаган. Кейинроқ, яъни бундан тахминан 60 минг йил олдин оммавий кўчишнинг иккинчи тўлқини содир бўлган ва дунёнинг бошқа қисмлари ҳам бизнинг қавмимиз вакиллари билан тўла бошлаган.


МАГАТЭ: КХДРдаги заводда уранни бойитиш бўйича ишлар олиб борилмоқда\n16:22 / 11.09.2017\nАтом энергияси бўйича халқаро агентлик Шимолий Кореядаги Йонбён заводида уранни бойитиш бўйича центрифугалар ишлаётганига оид белгиларни аниқлади. Бу ҳақда МАГАТЭ бош директори Юкия Амано Венадаги бошқарувчилар кенгаши йиғилишида маълум қилган.\n«Йонбёндаги тажрибавий атом электростанциясида реактор ишлаётганига доир белгилар топилди. Ядро ёқилғисини ишлаб чиқариш бўйича заводда уранни бойитиш учун кўрсатилган қурилмалардан фойдаланилаётганига доир ҳолатлар аниқланди», - дея Аманонинг сўзларини келтиради РИА Новости.\nАввалроқ Жанубий Корея КХДР фитналар туфайли иқтисодий таназзулга юз тутиши ҳақида маълум қилганди.


Эмомали Раҳмон Шерали Жўраевга Тожикистон халқ...\n30.08.2018 11:01 0 10870\nТожикистон президенти Эмомали Раҳмон Ўзбекистоннинг бир гуруҳ давлат арбоблари, илм-фан, таълим ва санъат вакилларига давлат мукофотларини топширди.\nБугун Душанбе шаҳрида тақдирлаш маросими ташкил этилиб, унга Ўзбекистоннинг тақдирланган барча фуқаролари таклиф этилишди ва улар шахсан президентнинг ўзидан мукофотни қабул қилиб олишди. Бу ҳақда Тожикистон президенти матбуот хизмати хабар бермоқда.\nЖумладан, маросимда Шерали Жўраевга маданий алоқаларни мустаҳкамлаш йўлидаги хизматлари учун Тожикистон халқ артисти унвони берилди. Шунингдек, «Устоз-шогирд мактаби» ўзбек миллий мақом санъати бўлими ходими Мавлуда Халиловага ҳам шундай юксак унвон топширилган.\nЭммануэл Макрон Тожикистон Шерали Жўраев


Президент битирувчи ëшларга иш қидирмоқда\nЎзбекистондаги коллеж ва олийгоҳ талабалари ўқишни битириб иш тополмагач¸ иш излаб хорижга кетишга мажбур бўлмоқдалар.\n28 июл куни Ўзбекистон президенти имзолаган янги фармонга кўра¸ бундан буëғига битирувчиларни ишга олган микрофирма ва кичик корхоналарга қўшимча имтиёзлар ажратилади. Аммо кузатувчилар¸ бу фармондан сўнг битирувчи ëшларнинг иш топиши осонлашишига шубҳа билан қарамоқдалар.\nПрезидент имзо қўйган “Таълим муассасаларининг битирувчиларини тадбиркорлик фаолиятига жалб этиш борасидаги қўшимча чора – тадбирлар тўғрисидаги” янги фармондан кўзланган мақсад¸ унда ëзилишича¸ касб-ҳунар коллежлари, академик лицейлар ва олий ўқув таълим муассасалари битирувчиларини тадбиркорлик фаолиятига кенг жалб этиш учун қулай шарт-шароитлар яратишдир.\nНаманган шаҳар Маданият коллежи ходимаси президент фармони коллеж битирувчиларининг ишга жойлашишларига кенг имкониятлар эшигини очди¸ деб ҳисоблайди.\n- Ишга жойлаштириш учун шу фармонни асос қилиб олаяпмиз. Ўшандан кейин ўзимизнинг вилоятда сайт очилди. Бандликка кўмаклашиш марказидан прокуратуранинг қошида деб интернетда сайтлар очилди. Шундай очиб компютер орқали ҳам иш топилаяпти. Имкониятлар яратишга ҳаракат қилинаяптида, дейди суҳбатдош.\nЯнги ҳужжатга кўра, микрофирма ва кичик корхоналар агар коллеж, лицей ва олий ўқув юртлари битирувчилари бўлган ишчилари сонини 20 фоизга етказса¸ уларга қўшимча имтиёзлар берилади; кичик корхоналар ишга олишга рағбатлантирилаëтган ёшлар охирги уч йил ичидаги битирувчилар бўлиши лозим.\nАфтидан¸ битирувчи ëшларнинг ишга олинишига шахсан президентнинг алоҳида эътибор қаратиши бежиз эмасдек. Озодлик суҳбатлашган бир неча тадбиркор¸ ўз корхоналарига тажрибасиз ёшларни ишга олиб, иш сифатини бузмасликни маъқул кўришларини билдиришди.\nҚўқонда ўз хусусий фирмасига эга тадбиркор Одилжон ака коллеж ва лицей битирувчиларини ишга олган тақдирда ҳам уларга жиддий ишларни топшириш қийин¸ деган фикрда\n- Масалан¸ практикада яхши ўрганмаса¸ теория нолда. Калласида бўлса хўп. Калласида бўлиши амримаҳол. Коллежда ўқимайдида улар. Реалний бир иш топшириш, мустақил иш қилгин¸ деб топшириш қийин. Қийин масала у. Коллежни битирган 10-синфни битирган билан баробар. Деярли ўрта маълумотда, дейди қўқонлик тадбиркор.\nБиз суҳбатда бўлган, бироқ овози ёзиб олинишини истамаган тошкентлик тадбиркор Анвар ака қанча имтиёз берилишидан қаътий назар тажрибасиз ёшларни ишга олиш нияти йўқлигини билдирди.\nПрезидентнинг янги фармонини мустақил равишда таҳлил қилган Ўзбекистондаги Экспертлар ишчи гуруҳи вакили Суҳроб Исмоилов эса эндиликда ёшларни ишга олувчи микрофирма ва корхоналар сони кўпайишини тахмин қилади.\n- Албатта¸ бу жуда айëрлик билан қабул қилинган фармон. Бу ҳукуматга ўқув муассасаларини битириб чиқаëтган ëшларни қисман бўлса ҳам иш билан таъминлашга ëрдам беради. Шунингдек¸ ўз навбатида бизнинг таҳлилимиз кўрсатаяптики¸ мана шунақа фармонга боғланаëтган микрофирмалар ва кичик корхоналарнинг ишчиларининг потенциалини уларнинг малакаларини оширишга ҳам ëрдам беради. Чунки бу фармон ҳам ҳукуматга¸ ҳам микрофирмаларга фойдали. Шунинг учун ўйлашимиз мумкинки¸ микрофирмалар мана шу фармонга ишонч билан киришадилар. Бу фармондаги каби 20 фоизгача ишчиларини охирги уч йилда ўқув муассасаларини битирган ëшлардан қила олса¸ фармон айтаяптики¸ маълум бир муддатларга ажратиладиган имтиëзлар солиқлар бўйича¸ архитектура бўйича¸ уларнинг ташкилий шакллари бўйича имтиëзлар сақланиб қоларкан. Мана шунақа имтиëзларнинг сақланиб қолишида кредитлар ҳақида имтиëзлар ҳам тилга олинган. Шуларнинг сақланиб қолишидан микрофирмалар ва кичик корхоналар манфаатдор бўлади. Бу фармон ҳам ҳукуматга¸ ҳам кичик бизнес соҳасига қизиқарли фармон бўлиши мумкин. Лекин бунинг ижросига¸ албатта¸ қараш керак, дейди Суҳроб Исмоилов.\nЎтган йили Хива шаҳридаги педагогика коллежини тугатган Нигина президентнинг янги фармони ишсиз ёшлар учун ҳеч қандай ёрдам бера олмаслигини айтади.\nНигина коллежни тугатгач¸ бир йил иш излаган. Бироқ тавсия қилинган ишларнинг иш ҳақи пастлиги боис бир ой аввал акаларига қўшилиб Россияга кетганини а йтади.\nНаманган шаҳар Маданият коллежи ходимига кўра, коллеж битирувчилари ишга жойлашган тақдирда ҳам, улар аксар ҳолларда ўз мутахассисликлари бўйича иш топа олмайдилар.\n- Кўплари мутахассисликлари бўйича¸ кўплари уйига яқинроқ жойда савдо ëки фермер хўжаликларига ишларга жойлашишаяпти, дейди суҳбатдош.\nАксар таҳлилчилар¸ расмий Тошкент ҳар қанча расмий ҳужжатлар¸ қонунлар қабул қилгани билан ёшлар орасидаги ишсизлик кўрсаткичларини камайтира олмаслиги¸ бу муаммонинг ягона ечими мамлакат иқтисодини либераллаштириш ва фуқароларга эркин иқтисодий фаолият билан шуғулланиш имконини бериш эканини айтмоқдалар.


14:01 / 09 август 1408 pdf Ўқиш режими + -\n«Аврат» инсоннинг уят жойи маъносини билдириб, намоз ўқиганда ўша жойларни тўсиш лозим. Акс ҳолда намоз қабул бўлмайди.\n«Эй Одам болалари, ҳар бир масжид ҳузурида зийнатингизни олинг» (Аъроф сураси, 31-оят).\n«Ва кийимингни покла!!!» (Муддассир сураси, 4-оят) деган.\nШарҳ: Бу оятдаги «зийнатингизни олинг» деган амр «авратингизни тўсинг» маъносидадир. Шунинг учун авратни тўсиш намознинг шартларидан бири бўлиб қолган.\nШарҳ: Бу ривоятдан эркак киши авратини тўсиб турадиган битта кийим билан намоз ўқиши мумкинлиги келиб чиқади. Агар кўйлак ҳам, иштон ҳам бўлса, янада яхши. Аммо битта бўлса ҳам жоиз.\nПайғамбаримиз соллаллоҳу алайҳи васалламнинг сўровчига:\n«Ҳаммангиз ҳам икки кийим топа олармидингиз?» дейишларидан ўша пайтда саҳобаи киромларнинг кийимлари етарли бўлмаганлиги кўринади.\n«Қачон Аллоҳ кенг қилса, сизлар ҳам кенг бўлинглар. Одам кийимларини эгнига жам қилди. Одам изор (лунги) ва ридо билан, изор ва кўйлак билан, изор ва қабо билан, шалвар ва ридо билан, шалвар ва кўйлак билан, шалвар ва қабо билан, туббон ва қабо билан, туббон ва кўйлак билан намоз ўқийверади», деди. Менимча, яна «Туббон ва ридо билан» ҳам деди».\n«Лунги» – эркак киши белидан пастига тутиб оладиган чойшабга ўхшаш нарса. Араб тилида у «изор» дейилади. Бу кийим иссиқ ўлкаларда кенг тарқалган.\n«Қабо» – олди очиқ яктакка ўхшаш узун кийим.\n«Туббон» – аврат жойинигина тўсадиган калта иштонга ўхшаш кийим.\nУмумий тавсия бўйича намозга пок, авратни тўсадиган кийимлар бўлаверади. Иложи борича, яхши кийимлар бўлса, янада яхши.\n«Эй Одам болалари, ҳар бир масжид ҳузурида зийнатингизни олинг» деган оятни баъзи кишилар энг зийнатли кийимларни кийиш, деб тушунганлар ва намоз учун алоҳида кўркам кийимлар тиктириб қўйганлар.\n11:06 / 09 август 1906\n18:32 / 09 август 2810\n1034 13:47 / 27 март\n84. Жобир розияллоҳу анҳумодан ривоят қилинади.Набий соллаллоҳу алайҳи васаллам олдимга хачир ҳам, ажамий от ҳам минмай келдилар,.Бухорий ривоят қилган. 85. Анас давоми...\n2676 15:00 / 22.12.2018\n2203 17:03 / 03 январь\n2400 20:01 / 28.04.2017\n7550 22:12 / 29.09.2018


Боксчимиз Шаҳобиддин Зоиров ярим финалга чиқди\nТошкент, Ўзбекистон (UzDaily.uz) -- Маълумки, шу кунларда Бразилиянинг Рио-де-Жанейро шаҳрида Олимпиада ўйинлари давом этмоқда. Мазкур мусобақаларда ўзбекистонлик боксчилар ҳам муносиб иштирок этмоқдалар. Яна бир ҳамюртимиз Шаҳобиддин Зоиров 52 кг вазн тоифасида чорак финал жангига киришди.\nМуросасиз кечган жангда Шаҳобиддин Зоиров озарбайжонлик Элвин Мамишзодани 3:0 ҳисобида енгиб, ярим финалга йўл олдива олимпиаданинг бронза медални нақд қилди. Энди Шаҳобиддин Зоиров ўз омадини ярим финалда синаб кўради. Унга Венесуэлалик Йоэль Финол рақиб бўлади.


⇒ “Тараққиёт стратегияси” маркази вакиллари “Ecomondo” халқаро кўргазмасига таклиф этилди\n11 Июль 2019 й. "Тараққиёт Cтратегияси" маркази\nИталиянинг Барқарор ривожланиш жамғармаси “Тараққиёт стратегияси” маркази делегациясининг навбатдаги учрашувларига мезбонлик қилди. Бу ерда тадқиқотчи ва экспертлар Алессандра Баило Модести ва Джузеппе Додаро билан мулоқотлар ўтказилди.\nБарқарор ривожланиш жамғармаси фаолиятининг асосини турли хил тадқиқотлар, илмий билимларни ривожлантириш ва кенг ёйиш, барқарор ривожланишни таъминлайдиган иш услублари ва технологик ечимлар ташкил этади. Жамғарма ижтимоий, иқтисодий ва технологик ривожланишни таъминлашда зарур бўлган, халқаро миқёсда эътироф этилган муҳим тамойилларни тайёрлайди ва оммалаштиради. Таълим, техник-илмий ишланмалар ҳамда тадқиқотлар жамғарма фаолиятининг асосий йўналишлари саналади.\nМулоқот давомида италиялик экспертлар томонидан муҳим масалаларга эътибор қаратилди. Таъкидландики, Ўзбекистон Республикаси миллий иқтисодиётининг барча тармоқлари янги стратегик ривожланишга ўтиши жараёнида озиқ-овқат хавфсизлигини таъминлаш, қишлоқ аҳолисининг фаровонлигини оширишда барқарорликни сақлаш манбаи сифатида қишлоқ хўжалиги муҳим ўрин тутади. Шундан келиб чиқиб, тегишли молиявий маблағга боғлиқ ишлаб чиқариш масаласини жадаллик билан ҳал қилмай туриб, кластерни ривожлантириб бўлмаслиги қайд этилди. Замонавий технологик талаблар асосида жиҳозланган кичик хусусий корхоналарни ташкил қилиш, шу асосда Европа Иттифоқи ҳудудида харидоргир бўлган экологик тоза маҳсулотларнинг турини кенгайтириш ҳамда сифатини ошириш зарур. Шунингдек, туризм соҳасида ҳам ўзаро манфаатли ҳамкорликни ривожлантириш мумкин.\n“Тараққиёт стратегияси” маркази раҳбари билдирилган таклифлардан келиб чиқиб, италиялик тадқиқотчилар, ахборот-таҳлил, таълим муассасалари ҳамда экспертлар билан турли соҳаларда ҳамкорликни йўлга қўйиш айни муддао эканлигини маълум қилди.\nЎз навбатида, италия томони Марказий Осиё минтақасини янада барқарор, фаровон қилиш йўлида бу ердаги ҳамкорлар билан ўзаро алоқаларни мустаҳкамлашга интилаётганини таъкидлади.\nБарқарор ривожланиш фонди экспертлари “Тараққиёт стратегияси” маркази вакилларини жорий йилнинг 5-8 ноябрь кунлари Италиянинг Римини шаҳрида бўлиб ўтадиган “Ecomondo” халқаро кўргазмасида иштирок этиш учун таклиф этишди. Кўргазма доирасида чиқиндиларсиз иқтисодиётнинг замонавий моделлари бўйича семинар ва конференциялар ўтказилиши режалаштирилган. Ушбу ташриф давомида зарур тижорий алоқаларни йўлга қўйиш ҳамда 2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг бугунги кундаги натижалари билан халқаро ҳамжамиятни кенгроқ таништириш, шунингдек, Ўзбекистон-2030 стратегияси лойиҳасини тайёрлашда Европа Иттифоқининг бир қатор етакчи “ақл марказлари” вакиллари, халқаро экспертлардан туризм, экология ва барқарор ривожланиш масалалари бўйича зарур маслаҳатлар олиш имкони пайдо бўлади.\nШунингдек, “Ecomondo” конференцияси доирасида Барқарор ривожланиш жамғармаси ва “Тараққиёт стратегияси” маркази ўртасида ҳамкорлик меморандуми имзоланишига келишиб олинди.


Ўртоқлик учрашуви. «Бухоро» Биринчи лига клубига ютқазиб қўйди\nПро лига янги мавсумига тайёргарлик кўраётган «Бухоро» жамоаси Биринчи лига баҳсларига тараддуд кўраётган Тошкентнинг «Рубин» жамоасига қарши майдонга тушди.\nУчрашувда «Рубин» жамоаси ғалабага эришди. Бухороликлар сафидан Амиржон Сафаров пенальтидан гол ура олмади.\nЎртоқлик учрашуви. 14 февраль (якшанба)\n«Бухоро» - «Рубин» - 0:2\nГоллар: Обид Ҳакимов 58, Шерзод Жалилов 63 пенальтидан.\n«Бухоро»: Сардор Қобулжонов, Марко Милич, Жасур Ўринов, Азамат Исроилов, Миржалол Жумаев, Абдужамол Исроилов, Нуржаҳон Музаффаров, Абдулло Ғайбуллаев, Қаҳрамон Баҳодиров, Суҳроб Неъматов, Даврон Исоқов.\nЗахирадан майдонга тушганлар: Нуржаҳон Насимов, Ҳакимхон Аъламхонов, Шохруҳ Холматов, Сардор Иззатов, Бобур Қосимов, Файзуллобек Жуманқўзиев, Раҳимжон Обидов, Амиржон Сафаров.\nАмалга оширилмаган пенальти: Амиржон Сафаров (89).


Америка ўз қаҳрамонларига қарши. Нега у ерда полициядан қутулишни хоҳлашмоқда - 10.06.2020, Sputnik Ўзбекистон\nМай ойининг охиридан бери АҚШни титроққа солаётган ирқчилик ва полиция зўравонлигига қарши намойишлар, америкаликларни қонунни ҳимоячиларига қанчалар... 10.06.2020, Sputnik Ўзбекистон\n© REUTERS/Leah MillisСотрудники полиции во время акции протеста в Миннеаполисе\nТОШКЕНТ, 10 июн - Sputnik, Софья Мельничук. Май ойининг охиридан бери АҚШни титроққа солаётган ирқчилик ва полиция зўравонлигига қарши намойишлар, америкаликларни қонунни ҳимоячиларига қанчалар мухтожлиги ҳақида ўйлашга мажбурлади. Фаоллар гапираётган ва ОАВлар ёзаётган ўша зўравонликка турли йўллар барҳам бериш таклиф қилишмоқда: кенг кўламли ислоҳотларни амалга ошириш, полицияни молиялаштиришдан маҳрум қилиш ва ҳаттоки ундан бутунлай қутулиш. Бундай тадбирлар рўёбга чиқиши мумкинми, РИА Новости ўрганди.\nДемократлар Конгрессга ҳуқуқ тартибот органлари ҳодимларини таъқиб қилишни енгиллаштиришни кўзда тутувчи қонун лойиҳасини тақдим этди. Аслида, бу полициячиларни улар ҳибсга олаётган пайтда инсон ҳуқуқларини бузган тақдирда терговдан ҳимоя қиладиган дахлсизликни бекор қилиш ҳақида. Полициячилар ўз хоҳишларига биноан куч ва ўқотар қуроллардан фойдаланиш ҳуқуқига эгалар - чунки америкаликларнинг 43 фоизи ўқотар қуролга эгадирлар.\n"Тизимли ирқчиликни ва кераксиз назорат чораларини йўқ қилиш учун ягона курс бўлмаганлиги сабабли, ислоҳотлар орқали таркибий ўзгаришлар вақти келди", - дейилади конгрессменлар мурожаатида.\nҲужжат "Адолат қонуни 2020" деб номланди, бу яқинда рўй берган афро-америкаликларнинг ўлдирилишига жавоб бўлди. Ва танқидчилар таъкидлаганидек, замонавий тарихда "конгресс томонидан полиция ишига энг тажовузкор аралашуви".\nПолициячилар устидан миллий назорат тизимини яратиш режалаштирилмоқда. Хусусан, улар ҳар бир куч ишлатиш тўғрисида ҳисобот беришларига мажбур бўлади. Нафасни қисиш усуллари тақиқ остига тушади – айнан шу туфайли Жорж Флойд вафот этди. Ҳуқуқбузарларга нисбатан нохолис муносабатни олдини олиш учун тренинглар киритилади - акс ҳолда давлат томонидан молиялаштириш ҳақидаги гаплар бўлмайди.\n1977 йилдан бери минтақавий ва маҳаллий ҳукуматнинг полицияга сарф-харажатлари 42 миллиарддан 115 миллиард долларгача кўтарилди. Шу билан бирга, ҳуқуқни муҳофаза қилиш органларининг эҳтиёжлари учун ажратиладиган бюджет маблағларининг улуши деярли ўзгармади - қарийб тўрт фоиз.\nҲуқуқни муҳофаза қилиш тузилмалари қимматга тушмоқда. Масалан, Остин шаҳрининг полиция бўлими 2012 йилдан 2017 йилгача бронежилетлар, дубулғалар, таёқлар, тутун гранаталари, газ пуркагичлар ва бошқа амуницияга бир миллион доллардан кўпроқ пул сарфлаган. Эль-Пасо ва Денвердаги ҳамкасблари ҳам тахминан шунча сарф қилди.\nПолициячининг тўлиқ жиҳозлари - кийим-кечаги, қурол-яроғи, электрошокер, рация, бронежилети - қарийб 4,5 минг долларни ташкил этади. Радар, компьютер ва кузатув тизимига эга машина - моделига қараб 25-50 минг. Бир полициячининг бир йиллик иш ҳақи 82 мингни ташкил этади, бу ўртача америкаликнинг йиллик даромадидан бир ярим баравар кўп.\nПул муаммоси, айниқса, коронавирус эпидемияси туфайли юзага келган иқтисодий пасайиш туфайли долзарб бўлиб қолди. Масалан, Нью-Йоркда ҳукумат полициянинг 6 миллиард долларлик бюджетни сақлаб қолишни талаб қилмоқда, шу билан бирга таълим тузилмалари ва ёшлар дастурлари субсидияларнинг 80 фоизини йўқотади.\nПул йўқ - муаммо йўқ\nҲуқуқни муҳофаза қилиш тизимини молиялаштиришни қисқартириш ҳақидаги чақириқлар 2014 йилда Миссурида полиция зўравонлигига қарши намойишлар пайтидан янграй бошлади.\nУшбу радикал чоранинг тарафдорлари, назорат ва тренинглар ёрдам бермайди деб ҳисоблашади: аҳир ҳалоқ бўлганлар сони кўпаймоқдаку. Тўғри, статистика бу ерда кучли асос эмас. Баъзи манбаларга кўра, оқ танли америкаликлар ҳуқуқ-тартибот идоралари ходимлари билан тўқнашувларда кўпроқ ҳалок бўлишади. Бошқаларига кўра эса, афро-америкаликлар орасида қурбонлар икки баравар кўп. CNN телеканалига кўра, Америка полицияси бошқа ривожланган давлатларга қараганда анча тажовузкор: 2018 йилда АҚШда мингга яқин одам отиб ўлдирилган. Таққослаш учун, Германияда - 11та, Австралияда - 8та, Швецияда - 6та, Англияда - 3та.\nШунинг учун, кўпчилик ишонишича, чарҳпалакни тўҳтатишга имкон берадиган ягона нарса бу полициядан пул тортиб олишдир. Бўшаган маблағлар муҳтожларга йўналтирилиши керак. Black Lives Matter ("қоратанлилар ҳаёти муҳим") ҳаракатининг ҳаммуассиси Патрис Куллорснинг тушунтиришича, "гап сармояларни қоратанлилар жамоаларга киритиш ҳақида". Куллорс фикрига кўра, бу алоҳида полиция ходимларини жавобгарликка тортишдан кўра муҳимроқдир.\n8 Июн 2020, 19:28\nБундан ташқари, маблағларни мактаб ва касалхоналарга, руҳий саломатликни қилиш ва оиладаги зўравонликнинг олдини олиш билан шуғулланадиганларга берилиши мумкин.\nТартиб ҳимоячиларисиз тартиб\nБаъзилар бундан ҳам узоқроққа қадам босиб, полицияни шунчаки тарқатиб юборишни таклиф қилишмоқда. Жорж Флойд вафот этган Миннеаполисда ушбу мақсадни MPD150 жамоат ташкилоти ўз олдига қўйди. Полициячилар - "атиги қуроли бор нотанишлар", "инқирозли вазиятларда" эса психологлар, ижтимоий ходимлар ва жабрланувчиларнинг адвокатлари ишлашлари керак.\nАгар камбағалларга яхши маълумот берилиб, улар ишга жойлаштирилса ва уларнинг руҳий саломатлиги профилактикаси билан шуғулланиладиган бўлса, ҳуқуқни муҳофаза қилиш органларига умуман мухтожлик қолмайди.\nҚуролланган талончилар, қотил ва бошқа ёвузлар билан нима қилиш керак? MPD150 қуйидагича жавоб беради: агар инсон асосий эҳтиёжларни бошқа йўллар билан қондира олмаса, жиноятлар содир этишга мажбур бўлади. "Зўравонлик ҳаракатларига жавобан муносабат билдириш учун чекланган ихтисослашган гуруҳ керак, - дея таъкидлайди ижтимоий фаоллар. - Ҳозирда полициячилар нафақат бу билан шуғулланмоқдалар: улар йўлда машиналарни асоссиз тўхтатишмоқда, майда гиёҳвандларни ҳибсга олишмоқда ва қора танлиларга тазийқ ўтказмоқда, бу эса одамларда жиноий ҳуқуқ тизимининг тазийқи ҳиссини кучайтирмоқда".\n8 Июн 2020, 11:47\nСобиқ федерал прокурор, Трей Гауди бу мантиққа қўшилмайди. "Кўчада яланғоч ҳолда қўлида пичоқ билан югуриб юриб, ўзини Исо деб ҳисоблайдиган одамни кўрсангиз психологик ёрдам хизматига эмас, полицияга мурожаат қилишингиз керак, - дейди у. – Мана сизнинг айтишингиз бўйича, полицияни тарқатиб юбориш керак. Ва менга қизиқ, уларнинг вазифаларини ким бажаради?"\nМиннеаполисда нафақат фаоллар, балки амалдорлар ҳам ҳуқуқ-тартибот идораларисиз ҳайт ҳақида ўйлашди. "Биз полиция бўлимини йўқ қиламиз. Биз жамоат хавфсизлиги ва фавқулодда чораларга нисбатан ёндашувимизни тубдан қайта кўриб чиқамиз", - деб ёзади Твиттерида шаҳар кенгаши аъзоси Жеремайа Эллисон.\nУнга яна бир қатор ҳамкасблари, жумладан шаҳар кенгаши раҳбари Лиза Бендер ҳам қўшилди. Флойд қабри олдида тиз чўкиб йиғлаган шаҳар мэри Жейкоб Фрей эса бу ғояни қўллаб-қувватламади: "Мен бутун бошли полиция бўлимининг тарқатилиб юборилишига қаршиман, мен буни очиқчасига айтаман". Бироқ, "ирқчи тизимни тўғрилаш учун" улкан таркибий ислоҳотни" у маъқуллайди.\nПолициячилар, бундай чоралар вазиятни янада ёмонлаштиради, деб ишонади. "Бу содир бўлаётган вазиятга ҳатто жавоб ҳам эмас, - дейди нафақадаги лейтенант Гвен Гантер. - Мен ҳатто, улар "полицияга муҳтожмиз" дейишларига қанча вақт кетишини билмоқчиман.\nКузатувчиларнинг таъкидлашича: полицияга босим қанчалар кучайган сари, полициячилар шунчалар ўзлари ва хизмат ваколатларини суистеъмол қилганликда айбланаётган ҳамкасбларини ҳимоя қилмоқдалар. Полиция касаба уюшмалари илгарилари ҳам ҳуқуқни муҳофаза органлари тизимини ислоҳ қилинишига тўсқинлик қилган ва ўз позициясини ўзгартириши даргумон.\nНорозилик пайтида полициячилар ҳам жабрланганини унутмаслик керак. Нью-Йоркда 292 ҳуқуқ-тартибот ходими тан жароҳати олди, Чикагода - 130, Лас-Вегасда полициячи бир намойишчи томонидан отиб ташлангач оғир аҳволда касалхонага ётқизилди.\nПолицияни тугатиш, ҳеч бўлмаганда яқин йилларда амалга оширилмайди, чунки бу жамиятни бутунлай бошқача ташкил этилишини талаб қилади, деб ҳисоблайди ИМЭМО РАН Шимолий Америка тадқиқотлари маркази раҳбари Виктория Журавлева.\n"Мамлакатда кўплаб маҳаллий жамоат ташкилотлари фаолият юритмоқда, - дейди у РИА Новости билан суҳбатда. - Масалан, шерифларни маҳаллий аҳоли сайлайди ва кичик шаҳарлар ҳануз полициясиз яшайди - уларга шерифнинг ўзи кифоя. Муаммо шундаки, мегаполисларда нима қилиш керак".\nМутахассиснинг фикрига кўра, ислоҳот ҳам яқин келажакда бўлиши шубҳали. "Республикачилар ва Демократик партияларнинг федерал даражада муросага келиш эҳтимоли унчалик катта эмас. Бу жиддий мавзу, хусусан, шахсий қуролга бўлган ҳуқуқ каби қадр-қимматликларга доир", - дейди Журавлева.\nАмерикашунос-сиёсатшунос Дмитрий Дробницкийнинг таъкидлашича, ҳатто федерал назорат тизимини яратиш таклифи ҳам АҚШ Конституциясига зиддир, чунки бу билан штатларнинг ўзлари шуғулланиши керак. "Ёки асосий қонунни ўзгартириш керак, ёки инқилобчиларга бўйсуниш ёки буларнинг барчасини инкор қилиш керак. Агар ҳиссиётларга эмас, балки рақамларга қарасак, сўнгги ўн йил ичида полиция қурбонлари сони камайган. Тўғри, барча муаммолар ҳал этилмади, аммо дунёда барча муаммолар ҳал этилиб бўлган жой борми ўзи?" - деб мулоҳаза қилади у.\nҚизғин мунозараларга қарамай, сўровлар шуни кўрсатадики, америкаликларнинг 50 фоиздан ортиғи полиция ишидан мамнун (16 фоизигина норози). Шу сабабли, фуқаролик жамияти муросага келиш учун ҳали анча узоқ йўлни босиб ўтиши керак. Оқ уй аллақачон ўз аниқ фикрини билдириб бўлди. Дональд Трампнинг таъкидлашича, полиция мамлакатга "тинчликда" яшашга имкон бермоқда ва "ходимларнинг 99 фоизи намунали одамлардир". Шу сабабли, АҚШ президенти ишонтиришича, хеч қандай молиявий чекловлар бўлмайди, тарқатиб юбориш ҳақида гап бўлиши ҳам мумкин эмас.


Июнь ойи охирларида Uzcard терминалларида халқаро MIR, Visa, Master Card карталаридан пул ечиб олиш тизимини ишга тушириш режалаштирилмоқда. Айни пайтда эса фақат Union Pay карталари қабул қилиниши ташкил этилган. Бу ҳақда Туризмни ривожлантириш давлат қўмитасига таянган ҳолда ЎзА хабар берди.\nХабарда айтилишича, бугунги кунда республика ҳудудидаги савдо ва хизмат кўрсатиш шаҳобчалари, банк инфратузилмалари, жумладан, сайёҳлар борадиган объектларга хорижий валютадаги пластик карточкаларни қабул қилувчи 2 минг 358 терминал ва 151 банкомат ўрнатилди.\n“Айни пайтда республика бўйича жорий йилнинг 11 июнь ҳолатига кўра, 421 объектда жами 37 валюта айирбошлаш шаҳобчаси фаолият юритмоқда. Шунингдек, 66 объектга 81 дона банкомат ва 419 объектга 436 та терминал ўрнатилган”, дейилади хабарда.


Шаҳрам Осиёда ‘Йилнинг кашфиёти’ - BBC News O'zbek\nШаҳрам Осиёда ‘Йилнинг кашфиёти’\nЎзбекистон бокс тарихида ўз вазн тоифаси(69 кг)да Ёзги Олимпиада Ўйинларининг илк кумуш медали совриндори Осиё Бокс Конфедерацияси томонидан бу каби шарафга лойиқ, деб топилган биринчи ўзбек боксчиси бўлган.\n23 ёшли Шаҳрам Гиясов конфедерациянинг айни номинация бўйича эълон қилган танловида ғолиб чиққан.\nШаҳрам бу мақом учун “кураш”да Қозоғистон ва Хитой тайпейилик рақибларини ортда қолдириб кетган. Энг кўп – 23.3 фоиз овоз тўплаган.\nЎзбекистонлик яна бир боксчи Жасурбек Латипов эса, конфедерация томонидан AIBA Pro Boxing(APB) йўналиши бўйича 2016 йилнинг “Энг яхши боксчиси”, деб тан олинган.\nОсиё Бокс Конфедерацияси йилнинг энг яхшиларини аниқлаш учун 14 номинация бўйича танлов эълон қилган.\nБокс мухлислари конфедерациянинг турли ижтимоий-мулоқот тармоқларидаги расмий аккаунтлари орқали овоз беришган ва ғолибларнинг номлари куни-кеча эълон қилинган.\nАгар, расмий маълумотларга таянилса, танловда 1300 дан ортиқ одам иштирок этган ва овоз берувчиларнинг сонидан Осиё Бокс Конфедерацияси ўз мамнунлигини изҳор этган.\nСўнгги янгилик ортидан Би-би-си Ўзбек Хизмати Тошкентдан Шаҳрам Гиясовнинг ўзи билан боғланишга ҳам муваффақ бўлди.\n“Бунақа бўлишини албатта кутмагандим”, - деркан, Шаҳрам ҳозир ўзи, яқинлари, мураббийлари ва жамоадошлари хурсандчилигининг ҳам чеки йўқлигини айтади.\n“Аввало бу натижага эришишимда уларнинг ҳиссалари жуда ҳам катта. Улар ҳам бу мукофотни худди ўзлари олгандек, ҳозир биргаликда хурсанд бўлиб ўтирибмиз”, - дейди у.\n“Биз устозларимиз билан техника устида ҳам, тактика устида ҳам кўп ишлаганмиз. Ҳар бир жанг учун ўзимнинг алоҳида тактикам бор эди. Шуни ҳам ҳисобга олишган, деб ўйлайман. Негаки, нечта жанг қилган бўлсам, ҳар бирини бошқача ўтказганман...”.\nРингга сизга қарши “қанақа рақиб чиқишидан қатъиназар, боксчи ўзини кўрсата олиши керак. Рақибдан қўрқсангиз, авваламбор жанг қила олмайсиз. Яъни, бундай бўлса, “боксчи бўлишга не ҳожат”, дейилади. Шунинг учун ҳам, биз қўрқувни бир четга йиғиштириб, фақат олдинга интилиб, ютиб, ҳар доим Ўзбекистоннинг байроғини баланд кўтаришга ҳаракат қиламиз”, - дейди Шаҳрам Гиясов.\n“Негаки, биз рингга Ўзбекистоннинг юзи билан чиқамиз, шу боис ҳам бизда қўрқув бўлмайди”.\nШаҳрам Гиясов Рио рингларида ҳам ўзига хос боксчилик маҳорати ва қобилияти билан тилга тушган, кўпчилик бокс мутахассисларининг таҳсинларига сазовор бўлганди.\nЎзбекистонлик боксчи ҳар бир жангини мутлақ ғалаба билан якунлаб, сўнгги Ёзги Олимпиада Ўйинларининг финалига қадар кўтарилган ва олтин медал учун курашдагина кичик ҳисобдаги фарқ билан қозоғистонлик рақиби Данияр Елеусиновга ютқазиб қўйганди.\nАммо, ҳатто шунда ҳам, ўзининг илк иштироки эканига қарамай, Шаҳрам Гиясов Ўйинларнинг нуфузли кумуш медалини қўлга киритишга муваффақ бўлганди.\nЎз вазн тоифасида икки карра Осиё чемпиони, икки бор Осиё Ўйинлари ғолиби, жаҳон чемпиони ва Рио Олимпиадаси ғолиби Данияр Елеусинов эса, Осиё Бокс Конфедерацияси танловида бу йил қитъанинг “Энг яхши эркак боксчиси”, деб топилган.\nЭнг сўнггида эслатиб ўтиш жоиз, ўзбекистонлик бошқа бир боксчи, Рио Олимпиадаси чемпиони Ҳасанбой Дўсматов AIBA таснифида эълон қилинган танловда айнан Данияр Елеусиновни ҳам йирик ҳисобдаги фарқ билан ортда қолдириб кетган, жаҳонда йилнинг энг зўр боксчиси мақомини қўлга киритган биринчи ўзбек боксчиси бўлганди.\nШаҳрамнинг танловдаги ғалабаси ортидан, 2016 йилнинг ўзида ўзбекистонлик боксчилар қўлга киритган халқаро мукофотларнинг жаъми сони тўрттага етди.\nAIBA таснифида жаҳонда "Йилнинг энг кучли боксчиси", деб топилишига қадар Ҳасанбой Дўсматов Ёзги Олимпиада Ўйинларининг техник жиҳатдан энг кучли боксчисига берилувчи Вэл Баркер Кубогига лойиқ, деб кўрилган.\nЎтган декабр ойи бошида эса, ўзбекистонлик бу боксчига жаҳоннинг энг зўр спортчиларига берилувчи "Олтин мангуст" халқаро мукофоти ҳам топширилганди.\nЭнг сўнггида қисқача маълумот ўрнида: Осиё Бокс Конфедерациясига 2007 йилда асос солинган.\nБу конфедерация Осиё қитъасидаги Ўзбекистон дохил 44 давлат бокс федерацияларини ўзида бирлаштиради.\nОсиё Бокс Конфедерациясига асли қозоғистонлик фахрий номдор боксчи Серик Қўнақбаев президентлик қилади.


26 куни Ўзбекистонда қандай об-ҳаво кутилмоқда? » Ўзбекистон янгиликлари – Zamin.uz\n26 куни Ўзбекистонда қандай об-ҳаво кутилмоқда?\nЎзбекистон гидрометеорология хизмати марказининг хабар қилишича, 26 март куни Тошкент шаҳрида ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +14 ... +16 даража, кундузи +18 ... +20 даража илиқ бўлади. Сониясига 5-10 метр тезликда шамол эсади, 12-17 метргача кучайиши мумкин.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Ҳаво ҳарорати кечаси +2 ... +7 даража, кундузи +10 ... +15 даража илиқ бўлади. Сониясига 5-10 метр тезликда шамол эсади, 12-7 метргача кучайиши мумкин.\nБухоро ва Навоий вилоятларида ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +13 ... +18 даража, кундузи +13 ... +18 даража илиқ бўлади. Сониясига 5-10 метр тезликда шамол эсади, 12-7 метргача кучайиши мумкин.\nСамарқанд, Жиззах ва Сирдарё вилоятларида ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +13 ... +18 даража, кундузи +15 ... +20 даража илиқ бўлади. Сониясига 5-10 метр тезликда шамол эсади, 12-7 метргача кучайиши мумкин.\nҚашқадарё ва Сурхондарё вилоятларида ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +13 ... +18 даража, кундузи +15 ... +20 даража илиқ бўлади. Сониясига 5-10 метр тезликда шамол эсади, 12-7 метргача кучайиши мумкин.\nФарғона водийси вилоятларида ҳам ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +8 ... +13 даража, кундузи +18 ... +23 даража иссиқ бўлиши кутиляпти. Сониясига 5-10 метр тезликда шамол эсади, 12-7 метргача кучайиши мумкин.\nШунингдек, тоғли ҳудудлар — Чимён, Қамчиқ ва Нурафшонда ҳаво ўзгариб туради, чақмоқ чақиб, ёмғир ёғиши мумкин. Ҳаво ҳарорати кечаси +7 ... +12, кундузи +7 ... +12 даража илиқ бўлади. Нурафшонда эса кечаси +13 ... +18, кундузи +15 ... +20 даража илиши мумкин. Сониясига 5-10 метр тезликда шамол эсади, 12-7 метргача кучайиши мумкин.\nЯнгиликлар » Ўзбекистон » 26 куни Ўзбекистонда қандай об-ҳаво кутилмоқда?\n20:01 23 март куни Ўзбекистонда кутилаётган об-ҳаво маълумоти


Сиёсий эврилишлар қандай амалга оширилади? - мутахассис фикрлари - BBC News O'zbek\nСиёсий эврилишлар қандай амалга оширилади? - мутахассис фикрлари\nИнқилоблар қисқа ва қонли ёда узунроқ ва тинч йўллар билан амалга оширилиши мумкин.\nУлар бир-биридан фарқ қилади, бироқ баъзи бир инқилоблар қайта такрорланиш хусусиятига эга.\nХудди Мисрда бўлгани сингари.\nЎз вақтида Троцкий агар қашшоқлик инқилобларга сабаб бўлганида эди, инқилоблар доимо юз берган бўларди, чунки дунёнинг аксар аҳолиси йўқсилликда кун кечиради, деб айтганди.\nУчқундан чиқар аланга...\nМиллионлаб инсонларнинг тарқоқ норозилигини бир жойда аланга олиши учун учқун керак.\nОхирги 30 йилда рўй берган инқилобларнинг аксарига кимнингдир ўлими туртки бўлган.\nБаъзида оддий бир ҳодиса инқилоб алангасини ўт олдиради.\n1978 йилда Теҳрондаги кинотеатрлардан бирига ўт кетиши ортидан Эрон халқи Шоҳ тузумига қарши оёққа турди.\nБаъзида бир инсоннинг ўз жонига қасд қилиши бутун бир мамлакат эътиборини ўзига қаратиши мумкин.\nТунисда 2010 йил декабрида оддий кўкатфуруш Муҳаммад Буазизийнинг ўз жонига қасд қилгани сингари.\nБаъзида эса одамлар орасида тарқалган овозалар тузумдан тўйган халқни кўчаларга олиб чиқади.\n1989 йил ноябрида Прагада икки талабанинг сирли ўлими учун хуфия полиция айбланган эди.\nРежимларни қулатувчи яна бир омил сарой аҳлининг давлат раҳбаридан юз ўгиришидир.\nПолиция, армия ва ҳукумат мулозимлари режимни ҳимоя қилгандан кўра инқилобдан кўпроқ нарсани йўқотишларига кўзлари етса, ҳар қандай исён бостирилиши мумкин. Тянанмен майдонини эсга олинг.\nАммо сарой аҳли ёки армия режимни ҳимоя қилишдан наф йўқлигига ишонч ҳосил қилса ёда пулга сотиб олинса, режим қисқа фурсатда ағдарилиши мумкин.\nТунис президенти Бен Али, армия генераллари унга оломонга қарата ўт очмасликларини айтганларида, мамлакатдан қочишга мажбур бўлди.\n1989 йил декабрида Чаушеску томонидан дарғазаб оломонни бостиришга юборилган генерал кейинчалик унинг ўзига ўлим жазосини чиқарган маҳкамага раислик қилганди.\nРежимнинг ўзгаришида ташқи босимлар ҳам катта рол ўйнайди.\n1989 йилда Михаил Горбачев шарқий Оврўподаги норозиликларни бостириш учун Совет армиясини сафарбар этмагани сабаб бу мамлакатлардаги генераллар куч ишлатиш билан масалага ечим топиш мумкин эмаслигини англаб етишганди.\nҚўшма Штатлар кўп ҳолларда ўзининг авторитар иттифоқчиларини кўчаларга чиққан оломон билан аввалига тил топишга чақирса, кейинчалик, режимнинг оёғи тоя бошлаган пайт, улардан истеъфога чиқишни талаб қила бошлайди.\nКўп ҳолларда давлат раҳбари кексалиги сабаб инқилоб режимни тиз чўктиради.\nИнқилоб 24 соат диққатли бўлишни тақозо этади.\nУ инқилоб раҳбаридан ҳам, диктатордан ҳам тез фикрлаш ва бардошли бўлишни талаб қилади.\nКекса ва бемор раҳбар инқирознинг кучайишига хизмат қилади.\nУн йиллаб ҳокимият тепасида туриш сиёсий эсарликни кучайтиради ва режимга тезкор манёврлар қилиш имконини бермайди.\nМисрда юз берган ҳодисалар инқилобларнинг асосан ёшлар томонидан амалга оширилишини кўрсатди.\nКўп ҳолларда халқ ағдарилган ҳукмдорни жазолашга ташна бўлади. Янги ҳукмдорлар ҳам халқни мавжуд иқтисодий ва ижтимоий муаммолардан чалғитиш учун баъзида эски ҳукмдорни жазолаш усулидан фойдаланишади.\nМуаллиф: Оксфор Университети тарихчиси, "Дунёни шакллантирган исёнлар ва сиёсий эврилишлар" китобининг муаллифи Марк Алмонд.


Қашқадарё: сайловчилар рўйхати чала тузилган\nФирдавс Қашқадарё вилоятида 1 миллион 226 минг сайловчи рўйхатга олинган. 724 та сайлов участкаси ташкил этилган.\nВилоят сайлов комиссияси маълумотларига қараганда, соат 16 га қадар сайловчиларнинг 75,3 фоизи овоз бериб бўлган. Шу вақтга қадар 42 сайлов участкасида барча сайловчилар ўз сайлаш ҳуқуқидан фойдаланган.\nКузатувчиларнинг маълум қилишича, вилоятда сайлов жараёнида қонунбузарликларга йўл қўйилган. Хусусан, Қарши шаҳри кенгаши депутатлигига сайлов ўтказувчи 13-сайлов округида, маҳаллий кузатувчи Нодир Аҳадовнинг айтишича, бир киши бир неча бюллетень бўйича овоз бергани ҳолатлари бўлган. Сайлов комиссияси аъзолари эса бу ҳолатга бефарқ қараб, кузатувчиларнинг эътирозларини инобатга олмаётир.\nКузатувчилар сайловчилар рўйхати камчиликлар билан тузилганини таъкидламоқда. Уларнинг билдиришича, биргина Қарши шаҳридаги 104-сайлов округига қарашли 18-сайлов участкасида сайлов жараёнида 100 га яқин сайловчининг рўйхатга кирмай қолгани маълум бўлган.\nМазкур участка сайлов комиссияси раисаси Зебо Боймирзаеванинг сўзларига кўра, рўйхат тузиш жараёни пахта йиғим-терим мавсумига тўғри келгани учун шундай камчиликларга йўл қўйилган.\nВилоят кенгашига сайлов ўтказувчи 3-Университет сайлов округининг 20-сайлов участкасида, маҳаллий кузатувчилардан бирининг эътирофича, Қарши шаҳрида рўйхатга турмайдиган шахсларнинг сайловда қатнашгани фактлари аниқланган.\nВилоят сайлов комиссияси аъзолари ҳозирча қонунбузарлик ҳолатлари ҳақида ҳеч қандай маълумот йўқлигини маълум қилди.


Новодворская: Ўзбеклар, пахта терманглар!\n20 январ 2021, Тошкент вақти: 19:00\nВалерия Новодворская ўлимидан сўнг у ҳақда эълон қилинган мақолаларнинг мутлақ кўпчилигида уни "Россия виждони", деб атадилар.\nРоссиядаги ўнгчилару сўлчилар, бою камбағаллар, расмийлару норасмийлар Новодворскаянинг бир умрлик жасоратини у вафот этган куни бирдай тан олди.\nМамлакат президенти Путиндан тортиб, Воронеждаги подшипник заводи фрезери Пупкингача - ҳамма-ҳамма тан олди.\n“Биз шивирлаб айтган гапларни Валерия Новодворская баралла айтар эди. Биз кўниккан зулм билан у сира муроса қилмади. Бизга унинг ҳатти- ҳаракати ғалати кўринар эди, аслида мўмин-қобилгина бўлиб, жарлик сари кетаëтгтан бизларнинг ҳокисорлигимиз ғалати эмасми?!” деб ëзди 10 йилдан зиёд қамоқда ўтириб, шу йил озодликка чиққан россиялик миллиардер Михаил Ходорковский.\nТақдир тақозосини қарангки, Валерия Новодворскаядан интервью олган ягона ўзбек журналисти мен бўлиб чиқдим.\nАммо бундан севинмадим.\nЛитвалик, украиналик ва грузиялик ўнлаб журналистлар юзлаб марта Валерия Новодворскаядан интервью олган бир пайтда 30 миллион ўзбекни жамлаган Ўзбекистон журналистлари тоталитаризмнинг ашаддий душмани бўлган Лера опа билан суҳбат қуришмади.\nХолбуки, гаплашадиган гаплар кўп эди. Холбуки Лера опа Каримов режими каби жирканч тузум анатомиясини ва ундан қутулиш усулларни яхши билар эди.\nВалерия Новодворскаяни илк марта 1986 йили Москвада кўрган эдим. “Демсоюз” ўтказган митингда. Москвада яшайдиган устозим рассом Шавкат ака Абдусаломов билан биргаликда.\n1990 йили Польша мухолифати етакчиси Лех Валенса ташаббуси билан Ленинградда ўтказилган инсон ҳуқуқлари анжуманида Валерия Новодворская билан яқиндан танишдим. Мени оддийгина Лера деб атайвер деган эди Валерия Ильинична ўшанда дўстларча елкамга қоқиб.\nВалерия Ильиничнадан мен ўшанда "Атом бомбасига ва улкан жазо машинасига эга СССРдан Ўзбекистон қандай қилиб мустақил бўла олади", деб сўраган эдим.\n"Ҳамма бирданига қаршилик кўрсатиши керак. Масалан, сиз ўзбеклар пахта экманглар ва терманглар¸ бу сизнинг СССРга қарши қаттиқ зарбангиз бўлади", деган эди Валерия Новодворская.\n1990 йили Ленинградда Валерия Новодворская мен чизган расмларни ëқтириб, менга ортиқча илиқ муносабатда бўлган эди.\nБуни кечагина ўша анжуманда мен билан бирга бўлган Абдусалом ака Эргашев билан эслаган эдик.\nАфсус бир кун ўтиб Валерия Новодворскаянинг ўлими тўғрисида хабар етиб келди.\n2011 йили Валерия Новодворскаядан Озодлик учун интервью олувдим. Лера опа бу суҳбатда "Каримов ўз диктатурасини сақлаш учун¸ мен кетсам ўрнимга Бин Лодин келади, деган иддао билан "Бирлик" ва "Эрк"ни йўқ қилгани" ҳақида гапирган эди.\nСуҳбат давомида ўзбеклар учун қутулиш йўли Ғарбда эканлигини ва инсон ҳуқуқлари декларациясини ўқиш кони фойдалигини таъкидлаган эди.\nКейинги пайтда кўп мавзуларда Лера опа фикрини олмоқчи бўлиб кейинга қолдирар эдим.\nНазаримда Валерия Новодворская ҳали узоқ яшайдигандек эди. Ҳали кўплаб суҳбатлар қураман, деб ўйлаган эдим.\nЧунки СССРдаги КГБ жаллодлари уни ўлдира олмаган ва иродасини бука олмаган эди.\nҚайтанга СССРнинг ўзи йўқ бўлиб кетди. Лера опа СССР тугаганидан кейин ҳам унинг қолдиқларига қарши курашда фаол эди.\nКейинги кунларда баъзи ўзбеклар ҳам СССРни соғиниб бошлаганда уларни Лера опанинг супургиси билан супуриб ташлаш лозимлиги ҳақида ўйлаган эдим.\nРоссияда яшаëтган ўзбек гинекологи Фарида Бўронова ФБ даги саҳифамга изоҳ ëзиб Новодворскаянинг тарихдаги ролини камситишга уринди:\n“Бекор гап, Новодворская ҳеч бир тарзда ва ҳеч қачон Россиянинг виждони бўлмаган. У бор вужуди билан Россияни ëқтирмас эди ва бор фаолиятини ички сиёсатни, ва тинч ҳаëтни нотинч килишга рағбатлантирган эди. Унинг сиесий ҳаëти 19 ëшида СССР га ва совет ҳукуматига қарши фаолият билан бошланган. Ўша, тинч 70 йиллар, ҳаëтимиз фаровон бўлган пайтда сиёсий гуруҳ ташкил этиб, СССРни барбод этмоқчи бўлган инсон...” деб ëзади ўзбек гинекологи.\nБу менга 1989 йилнинг 2 июнида СССР Халқ депутатлари съездида Ўзбекистондан сайланган депутат аëлнинг Андрей Сахаровни мажлис минбаридан туриб “дуои бад” қилганлигини эсимга туширди.\nЎзбекистонлик ўқитувчи аëл бутун СССРга телетрансляция қилинаëтган юксак минбардан туриб “Мен бутун халқнинг сизга бўлган нафратини изҳор қилмоқдаман”, деб гапирган эди.\nРим Папасидан ҳам кўпроқ католик бўлиш вазифасини нега йиллардан бери ўзбеклар бажариб келаëтгани эса, яна бир жумбоқ.\nДарвоқе, 16 июль куни минглаб одамлар Москвадаги Сахаров марказида тобути қўйилган Валерия Новодворская билан видолашмоқ учун келмоқда.\nТақдир тақозоси билан бутун Россияда мотам куни, деб эълон қилинган 16 июль демократия ва либерализм курашчисининг дафн маросимига тўғри келди.\nВалерия Новодворская 64 ëшида бизни тарк қилди.\nБанда иши хатоли. Ўлим ҳақ.\nЛера опа вужуд-вужуди билан коммунизм ахлатлари бўлган каримовларга қарши эди.\nБит ва сувараклардан қутулган каби улардан қутулиш керак, деб таъкидлар эди раҳматли.


Гап “МЕЗОН”дами?.. – Сурхон тонги\nБош саҳифа / Жамият / Гап “МЕЗОН”дами?..\nНоябр 28, 2017\tЖамият Изоҳ қолдириш 834 Кўрилди\nХоҳ кундуз, хоҳ тунда, шаҳар марказини ёки маҳаллаларни айланинг, тўда-тўда бўлиб юрган эгасиз, дайди итларга кўзингиз тушади. Итлар атрофда бемалол сайр қилиб, яна бирида кўзни яшнатиб турган майсазору йўловчи йўлаклари бўйлаб чўзилиб ҳордиқ олишаётган бўлишади. Уларнинг яқинидан ўтгани ҳаддимиз сиғмай, манзилимизни олис қилса-да, айланиб ўтишни маъқул кўришимиз ҳам бор гап.\n(Хизмат сафари билан туманлардаги маҳаллаларда бўлганимизда ҳам кўплаб шу каби кўнгилсиз манзараларнинг гувоҳи бўлдик…)\nҲозир айни, халқ тили билан айтганда, итларнинг маст бўлиб, “улуғадиган” ойи. Шу билан бирга, кўчада дайдиб, бўш юрган итлар бошқа итларнинг “ҳудуди”га кириб қолишса, талашади. Бундай ҳолларда қутуриш касаллигининг ортиши ва одамларга юқиш хавфи янада кўпаяди. Таассуфлар бўлсинки, дунё миқёсида даволаш учун миллиардлаб долларлар сарфланадиган бу касалликнинг ҳали ҳамон давоси топилганича йўқ. Бу борадаги масъуллар ғафлат уйқусидан уйғониб, ўз вазифаларига сидқидилдан киришишлари учун албатта, қаттиқроқ туртки керакка ўхшайди. Акс ҳолда, юқорида айтиб ўтилган каби кўнгилсиз манзараларга ўрин қолмаган бўларди.\nБундан ташқари, дайди юрган итларнинг ҳар жойга ташлаб кетаверадиган экскремент (ахлати) даги микроб (паразит) ва бактериялар ўйинқароқ, жой танламас, жуда қизиқувчан фарзандларимиз соғлиги учун ҳам нечоғлик хавфли эканлигини айтмаса ҳам бўлади!\nШу ўринда, Вазирлар Маҳкамасининг “Қаровсиз қолган ҳайвонларни тутиш ва сақлаш билан боғлиқ хизматлар фаолиятини такомиллаштириш чора-тадбирлари тўғрисида”ги 2011 йилдаги қарорининг баъзи бир бандларини эслатиб ўтишни лозим топдик. Ушбу қоидага кўра, кўчаларда ва бошқа жойларда қаровсиз қолган, эгасиз итлар, мушукларни тутишни ташкил этиш, шунингдек уларни вақтинча сақлаш учун махсус жойлар барпо этиш шаҳар (туман) ободонлаштириш бошқармалари ҳузуридаги қаровсиз қолган ҳайвонларни тутиш бўлимларининг асосий вазифалари этиб белгиланган эди. Хўш, мазкур бўлимлар томонидан шу вақтга қадар бу борада қандай ишлар амалга оширилди? Юқорида таъкидлаб ўтилган кўнгилсиз манзаралардан маълумки, ҳеч қандай!\nЖумладан, шаҳар ички ишлар бўлими томонидан аҳоли пунктларида итлар ва мушукларни сақлаш қоидаларига риоя қилиш юзасидан назоратини кучайтириш ҳамда ушбу қоидалар бузилишига йўл қўйган шахс ларни жавобгарликка тортиш бўйича қандай таъсирчан чора-тадбирлар кўрилди?\nХудди шунингдек, фуқароларнинг ўзини ўзи бошқариш органлари томонидан тегишли ветеринария бўлимларига итларни ўз вақтида эмлаш вакцинация қилиш учун уларни сақлайдиган фуқаролар тўғрисидаги маълумотлар берилиши юзасидан доимий назорат ўрнатилмаганлиги сабабли (…матбуотдаги ҳисобот учун қилинадиган “Қутуришдан огоҳлик” даъвати борасидаги бот-бот чиқишларни инобатга олмаганда) итларни қутуришга қарши мажбурий эмлашнинг белгиланган муддатларда ўтказилиши таъминланмаганлиги ит сақловчи фуқаролар билан бўлган суҳбатларимиздан маълум бўлди.\nШунингдек, мазкур қарорда итларнинг эгаларига белгиланган тартибда итларни рўйхатга олиш гувоҳномаси берилиши, вакцинация қилингач, бу ҳақда итларни рўйхатга олиш гувоҳномасига тегишли белги ҳам қўйиш лозимлиги белгиланган. Бу гувоҳномани ва жетон шаклидаги рўйхатга олиш белгиси итнинг бўйинбоғига маҳкамланади. Бўйинбоғга маҳкамланган жетонда итнинг лақаби, ит эгасининг манзили, телефон рақами кўрсатилиши керак.\nШу жумладан, итларни сақлашга нисбатан қўйиладиган асосий талабларга кўра, санитария-гигиена ва ветеринария-санитария қоидаларига риоя қилиш, фақат боғланган ҳолда сайр қилдириш, атрофи ўралган ҳудудда сақлаш, очиқ жойларда сайр қилдирилганда ва турар жой биноларида итларнинг эгалари тинчлик сақланишини таъминлашлари — эрталаб соат 8.00 гача ва кечқурун 22.00 дан кейин итларнинг вовиллашининг олдини олишлари керак.\nҚоидада, кўчаларда ва бошқа жамоат жойларида етовсиз юрган итлар ва мушуклар, ҳатто бўйинбоғи, жетони ва тумшуқбоғи бўлган тақдирда ҳам уларнинг зоти ва вазифасидан қатъий назар, тутиб олиниши шарт, деб кўрсатиб ўтилган.\nХудди шунингдек, итлар ва мушукларнинг умумфойдаланишдаги жойларни (кириш жойларини, зинапоя майдончаларини, лифтларни, болалар майдончаларини, йўлкаларни, йўлакларни, кўкаламзорлаштирилган ва ободонлаштирилган ҳудудларни ва ҳоказоларни) ифлос қилишига йўл қўймаслик, улар қолдирадиган экскрементларни дарҳол йиғиштириб олиш учун ўзи билан анжом олиб юриш, тегишли ҳудудга киришда ит борлиги тўғрисида огоҳлантирадиган тахтача ўрнатиш талаб этилган.\nУшбу қоидалар бузилган тақдирда эса белгиланган тартибда ички ишлар органлари томонидан маъмурий ҳуқуқбузарлик тўғрисида баённома тузилиши ва итларнинг эгалари белгиланган тартибда жавоб беришлари қатъий бандлар асосида белгилаб қўйилган.\nБиз бу соҳага масъул ташкилотлар раҳбарларидан юқорида қайд этилган қарорга кўра тегишли жавоб кутиб қоламиз.\nОлдинги Эркимиз кўзгуси\nКейинги Ҳуқуқларимиз кафолати


Қозоғистон ғарбида мактаб ўқувчиларининг оммавий заҳарланиши рўй берди\n20 ноябрь куни кечқурун Ғарбий Қозоғистон вилоятининг Оқсой шаҳридаги Бурлин тумани марказий туман касалхонасига шаҳар атрофидаги Қизилтол қишлоғи 7-мактаби 6-синфининг 22 нафар ўқувчиси ётқизилди.\nВрачлар лаборатория тадқиқотлари тайёр бўлмаганини рўкач қилиб, ҳозирча заҳарланиш сабабларини айта олмаяптилар. Бу ҳақда ҒҚО соғлиқни сақлаш бошқармасининг раҳбари Қанат Тосекбаев хабар қилди. Тосекбаевнинг сўзларига қараганда, ўқувчилар қорин оғриғи ва қайт қилишдан шикоят қилишган. Болалар заҳарланишни мактаб ошхонасидаи овқатлардан кўришмоқда.\nСоғлиқни сақлаш бошқармасининграҳбари бугун эрталаб 17 бола соғлиғининг ҳолати яхшилангани туфайли касалхонадан чиқариб юборилганини айтаяпти. Яна беш нафари касалхонада қолган бўлиб, улар соғлиғининг ҳолати «қониқарли» деб баҳоланаяпти.\nҒҚО жамоатчилик соғлиғини сақлаш бошқармасининг маълумотларига кўра, вилоятда шу йилнинг 10 ойи мобайнида 228 марта ўткир ичак юқумли касалликлари билан касалланиш ҳолати қайд этилган.


30 Сентябрь 17:25\nҚозоғистонлик қўшиқчининг «Оlympico« қўшиғи Cubavision миллий телеканалидаги «La música, еsе placer« (»Мусиқа - завқ«) бўлимини якунлади.\n«De La Gran Escena» биринчи марта 1985 йилда намойиш этилган. Унда машҳур Куба ва жаҳон мусиқаси ижро этилади. Дастур телеканалнинг энг машҳур журналсаҳнада«) дастурига киритилган, деб хабар беради Kazinform Dimashnews.comга тистлари томонидан олиб борилади.\n»Кубалик Dearsга миннатдорчилик билдирамиз! Улар телеканалга қўнғироқ қилиб, севимли санъаткорларини кўрсатишларини сўрашди. Бунинг ёрдамида кўпроқ одамлар Димаш ижоди билан яқиндан танишадилар «, - дейишди хонанданинг кубалик томошабинлари Instagramдаги аккаунтида.\nAввалроқ Димаш Қудайберген Хитойга қайтгани ҳақида хабар берилганди.\n2 ҚР Президенти топшириғи: Биржа савдолари вақтинча тўхтатилди


Япония ва Хитой фонд биржалари тушишда давом этмоқда\n15:50 / 25.08.2015\nЯпон фонд биржаси пасайишда давом этмоқда. Гонгконг, Жанубий Корея ва Австралия биржа индекслари эса яқиндагина кескин пастлашиб кетганидан сўнг нисбатан ўзини ўнглаб олди.\nХусусан, Nikkei 225 индекси 4 фоизга пастлаб, 17806 пунктни ташкил этди. Гонгконгнинг Hang Seng индекси эса 0,7 фоизга ўсиб, 21407 пунктга етди. Жанубий Кореянинг KOSPI кўрсаткичлари 0,92 фоиз ёки 1,846 пунктга ошди. Австралиянинг S&P/ASX 200 индекси эса 2,72 фоиз ёки 5,137 пунктга қадар ўсди.\nЎтган тўртта сессия вақтида Shanghai Composite 19 фоизга пастлаб, 1996 йилги минимумни қайд этди.\n“Биз фонд бозорида саросимани кўраяпмиз. Хитой ҳукумати бозорни қутқаришга ҳаракат қилмаяпти. Қулаш эса минтақадаги бошқа фонд биржаларига ҳам тарқалмоқда”, – дейди Huaxi Securities таҳлилчиси Вэй Вэй.\nСешанба, 25 август куни Хитой биржаларида 17 фоиз компаниялар акциялар савдоси тўхтатилди, дейилади Bloomberg хабарида.\nМолиявий инқирозга қарамасдан, Japan Airlines акциялари 3,8 фоизга, Mitsubishi UFJ Financial акциялари эса 3,6 фоизга қимматлаган.


Москвадаги Покров аёллар ибодатхонаси Россиянинг энг қадимий диний масканларидан биридир. Унинг тарихий кўринишини қайтариш бўйича ишлар нақ 20 йил давом этди ва ниҳоят 2015 йилда якунланди. Кўп асрлик фундаментда Пётр ва Февроний авлиёлари ибодатхонаси ҳамда бутхона қайта тикланди.\n2014 йилда улар нафақат тарихий меъморий кўринишга эга бўла бошлади, балки ўзига ҳос тунги ёритиш тизимларини ҳам қўлга киритди. Иншоотларни ёритишда православ ибодатхоналарининг меъморчилигига урғу бериш, уларнинг контурларини кўрсатиб бериш ғояси олд сурилди.\nЁритгичлар ибодатхонанинг инонографиясини бир меъёрда ёритиб туради, карнизлар учун контурли ёритгичлар қўлланилган, гумбаз, дерезалар орасидаги бўшлиқ ва иншоот фасади умумий кўриниши прожекторларда ёритилади.\nлойиҳадаги ёритиш ускуналари:\nманзил: Бухоро вилояти, Когон шаҳри, Бухорошох кўчаси, 23, 14\nофиснинг иш тартиби: 9 дан 18 гача душ.-жума\nCopyright @ 2019 NGR. Барча ҳуқуқлар ҳимояланган.


Бензема: «Реал»да бахтлиман ва бу ерда кўп йиллар ўйнашга умид қиламан» » Скачать музыку бесплатно новинки музыки 2016-2017\nБензема: «Реал»да бахтлиман ва бу ерда кўп йиллар ўйнашга умид қиламан»\nКомментариев: 0 Просмотров: 296 Дата: 29-05-2016, 20:46 Мадриднинг “Реал” клуби ҳужумчиси Карим Бензема ЕЧЛда қўлга киритган ғалаба ҳақида тассуроотлари билан ўртоқлашди. Шунинг у, “Реал” таркибида кўп йиллар футбол ўйнамоқчи эканлигини айтиб ўтди. «Мен “Реал”да бахтлиман ва бу ерда кўп йиллар футбол ўйнамоқчиман. Мен бу жамоада ўйнаётганимдан фахрланаман ва хурсандман. Жуда ҳам муҳим бўлган совринни қўлга киритганимиз яхши бўлди. Мен клуб Президентига, футболчиларга, мураббийларга ва ишқибозларга ўз миннатдорчилигимни билдирмоқчиман. ", — деди 28 ёшли Карим Бензема Sky Sportsга берган интервьюсида. - деб хабар бермоқда Stadion.uz нашри.


Умар ибн Абдулазиз ва ўғли Абдулмалик – Islom Nuri\n“Билмайсанми ҳар бир қавмнинг ўз аслзодаси бўлади… Бани Умайянинг аслзодаси Умар ибн Абдулазиздир. У қиёмат куни ёлғиз ўзи бир уммат бўлиб қайта тирилтирилади.” (Муҳаммад ибн Али ибн Ҳусайн)\nУлуғ тобеин, мўминларнинг амири Умар ибн Абдулазиз ўтмишдоши Сулаймон ибн Абдулмаликни қабрга қўйиб, қўлидаги чангни қоқиб улгурмасидан, атрофида ерни зириллатаётган товушини эшитди. “Ниманинг товуши бу?” — деб сўраган эди. “Халифа минадиган маркаблар, эй амирул мўминин, минишингиз учун ҳозирлаб қўйилди” — деб жавоб берилди. Умар ибн Абдулазиз унга кўз қири билан назар соларкан, чарчоқ ва бедорликдан заифлашган товушда: “Бунинг менга нима кераги бор. Буларни менинг йўлимдан четлатинглар, барака топкурлар! Менга хачиримни олиб келинг, шу кифоядир” — деди. Хачирга миниб бўлмади ҳамки, миршаблар бошлиғи найзалар ушлаб олган одамларини унинг ўнг ва чап тарафига саф торттириб ўзи эса халифанинг олдига тушиб олди. Умар ибн Абдулазиз миршаблар бошлиғига қараб: “Менинг сизга ҳам миршабларингизга ҳам ҳожатим йўқ. Мен мусулмонлардан бириман, улар қандай юришса мен ҳам шундай юраман” — деб, одамлар билан бирга масжид сари йўл олди.\nЖарчи одамларни масжидга чорлаб жар солганди, мусулмонлар ҳар тарафдан ёғилиб келдилар. Сафлар тўлгач Умар ибн Абдулазиз туриб хутба бошлади. Аллоҳ таолога ҳамду сано ва Пайғамбарга салавот ва саломлар айтгач шундай деди: “Эй одамлар, мен бу мансабга ўз томонимдан бирон талаб ва ихтиёрсиз ҳамда мусулмонларнинг маслаҳатисиз тайинландим. Шунинг учун бўйнингиздаги менга бўлган байъатни ечиб, ихтиёрни ўзингизга бердим. Ўзингиз рози бўладиган халифани сайлаб олинглар”. Одамлар: “Биз сизни ихтиёр этдик ва сизни халифа бўлишингизга розимиз. Ишимизга садоқат ва Аллоҳнинг баракаси билан бош бўлаверинг” — деб, бир овоздан жавоб бердилар. Овозлар тиниб, қалблар таскин топганини кўргач, яна бир бор Аллоҳга ҳамду сано ва Пайғамбарга салавоту саломлар айтиб, одамларни тақво қилиш ва дунёда зоҳид бўлишга тарғиб қилди, охиратга рағбатлантирди, ўлимни эслатди… Уларга ўлимни қотиб кетган қалбларни юмшатадиган, қуриб қолган кўзлардан тирқиратиб ёшлар оқизадиган, сўзловчининг юрагидан чиқиб, эшитувчининг қалбига ўрнашадиган сўзлар билан эслатди. Сўнг барча одамлар эшитиши учун толиққан товушини баландлатиб: “Эй одамлар, Аллоҳга бўйсунган кишигагина итоат қилинади, Аллоҳга итоат этмаса унга ҳам итоат йўқдир. Модомики мен сизлар ҳақингизда Аллоҳга итоат қилар эканман, сизлар ҳам менга бўйсунинглар. Аллоҳга осийлик қилсам биронтангиз ҳам менга итоат қилманг” — деди. Сўнгра минбардан тушиб, уйига йўл олди.\nХалифанинг вафотидан сўнг етган чарчоқни чиқариш мақсадида хонасига кириб бир оз дам олмоқчи бўлиб ёнбошлаган эди ҳамки, ўн етти ёшли ўғли Абдулмалик изн сўраб кириб:\n— “Мўминларнинг амири нима қилмоқчилар?” — деб сўради.\n— Умар ибн Абдулазиз: “Жасадимда куч-қувват қолмади, шунинг учун бир оз мизғиб олмоқчиман”.\n— Абдулмалик: “Мазлумларга ҳақларини олиб бермасдан аввал дам олмоқчимисиз”.\n— Умар ибн Абдулазиз: “Эй ўғлим, Сулаймон амакинг вафот этганидан бери мижжа қоққаним йўқ. Пешин вақти бўлсин, одамларга намоз ўқиб бергач, Ин ша Аллоҳ мазлумларга ҳақларини олиб бераман”.\n— Абдулмалик: “Пешингача яшашингизга кафолат борми?!” Мана шу сўз Умарнинг ғайратини қўзғатиб, кўзидан уйқуни қочириб юборди. Толиққан жасадига қувват ва ирода бахш этди. Ўғлини бағрига босиб, пешонасидан ўпди ва: “Зурриётимдан динда менга ёрдам берувчини чиқариб қўйган Аллоҳга ҳамдлар бўлсин” — деб шукрона келтирди. Сўнгра одамларни жамлашга амр қилиб деди: “Ким мазлум бўлиб ҳаққини ололмаётган бўлса, менга айтсин…”.\nОдамлар у ҳақда: “Отасини ибодатга киргизган ва зоҳидлик йўлида юргизган” — деб айтишадиган Абдулмалик ким экан? Келинглар, бу солиҳ йигит билан яқиндан танишайлик.\nУмар ибн Абдулазизнинг ўн беш фарзанди бўлиб, учтаси қиз ва қолганлари ўғил эди. Уларнинг барчалари тақводан етарли насибадор ва салоҳиятда ҳам юқори мақомда эдилар. Бу дуру гавҳар шодаларининг ўртасида бўлган Абдулмалик, уларнинг ичида порлаб турган юлдуз каби бўлиб, қобилиятли ва ўта фаросатли, ўзи ёш бўлса ҳам ақли катталарники каби эди. Ёшлигидан бошлаб Аллоҳ азза ва жалланинг тоат-ибодатида улғайди. Хаттоб оиласидагиларга ва хусусан Абдуллоҳ ибн Умарга тақвода, гуноҳдан тийилишда ва тоат-ибодат билан Аллоҳга қурбат ҳосил қилишда жуда-жуда ўхшар эди. Амакиваччаси Осим шундай ҳикоя қилади: “Дамашққа келганимда амакимнинг ўғли Абдулмалик ҳузурида меҳмон бўлдим. У ҳали уйланмаган эди. Хуфтон намозини ўқигач, ҳар биримиз ухлаш учун ҳозирланган жойимизни олдик. Абдулмалик туриб чироқни ўчиргач, кўзлар юмилиб уйқуга кетдик. Ярим кечаси уйғониб кетдим. Қарасам, Абдулмалик намоз ўқиётган экан. У Аллоҳ таолонинг: “(Эй Муҳаммад соллаллоҳу алайҳи ва саллам), хабар беринг-чи, агар Биз уларни (узоқ) йиллар (сиҳат-саломатлик, мол-давлат билан) фойдалантирсак-да, сўнгра уларга ваъда қилинган нарсалар (яъни азоб) келса, (ўша пайт) уларга (ҳаёти дунёда) фойдаланган нарсалари асқотурми?!” оятини ўқир эди. Ундаги мени мафтун қилган ҳолат; оятларни қайта-қайта ўқиши ва юракни эзадиган даражадаги йиғлаши бўлди. У оятни ўқиб бўлгач яна қайтариб ўқир эди. Мен уни йиғидан ўлиб қолса керак — деб ўйлаб қолдим. Уни бу ҳолатдан чиқариш учун, уйғонган киши айтадиган калима: “Ла илаҳа иллаллоҳ валҳамду лиллаҳ”ни айтдим. Овозимни эшитгач жим бўлди. Қайтиб мен ундан бошқа товуш эшитмадим”.\nҲазрат Умар розияллоҳу анҳунинг зурриётидан бўлган бу йигит, ўз асрининг катта уламоларига шогирд тушиб, Аллоҳнинг каломини, Пайғамбар соллаллоҳу алайҳи ва салламнинг ҳадисларини ҳамда Ислом дини аҳкомларини мукаммал ўрганди. Ёш бўлишига қарамай ўз давридаги Шом уламоларининг аввалги табақаларидан ўрин олди. Ривоят қилинишича: Умар ибн Абдулазиз Шомнинг олиму қориларини жамлаб: “Сизларни йиғишимдан мақсад, мендан аввал аҳли байтимиз одамлардан ноҳақ олиб қўйган моллар ҳақида сўрамоқчи эдим. Нима дейсизлар?” — деди. Улар: “Эй мўминларнинг амири, бу иш сиз халифа бўлишингиздан аввал содир бўлган, шунинг учун бунинг гуноҳи уни ноҳақ олганлар зиммасидадир” — деб жавоб бердилар. Аммо Умар ибн Абдулазиз бу жавобдан қониқиш ҳосил қилмади. Олимларнинг ичларида ҳам бу жавобга қўшилмаганлари бор эди, шулардан бири: “Эй мўминлар амири, бу масала ҳақида Абдулмаликни чақириб сўранг, зеро у бу ерга чақирилган олимлардан илмда ҳам билимда ҳам ақлда ҳам кам эмас” —деди. Абдулмалик келгач, Умар ибн Абдулазиз унга: “Амакимизнинг фарзандлари одамлардан зулм билан олиб қўйган мол-дунёлар ҳақида нима дейсиз? Эгалари келиб молларини талаб қилишмоқда. Биз бу моллар ҳақиқатда уларнинг ҳаққи эканини биламиз” — деди. Абдулмалик: “Модомики бу моллар одамларнинг ҳаққи эканини билсангиз, уни қайтариб бериш керак, чунки сиз билиб туриб уни эгаларига олиб бермасангиз, улардан зулм билан олиб қўйганларга шерик бўлиб қоласиз — деб ўйлайман”, — деб ўз фикрини билдирди. Буни эшитган Умар ибн Абдулазизнинг кўнгли ёришиб, қалби таскин топди ва шу билан уни ўйлантираётган масала ҳал бўлди.\nУмарлар авлоди бўлган бу йигит, мусулмонлар чегараларини қўриқлаш мақсадида, Шом ерларидан бўлган чегарага яқин бир қишлоқда яшашни ихтиёр этиб, боғу-роғлар, соя-салқинлар ва зилол сувларга бой бўлган Дамашқни ташлаб, мақсади сари йўл олди. Отаси Умар ибн Абдулазиз унинг солиҳ ва тақий йигит эканини билишига қарамай, уни шайтон васваса қилиб қўйишидан ёки болалик инжиқлиги ғолиб бўлишидан қаттиқ ҳадиксираб, ўғлининг ҳар бир ҳолатини билиб туришга ҳаракат қилар, бундан у асло эринмас ва бепарволик қилмас эди. Бу ҳақда Умар ибн Абдулазизнинг вазири ва маслаҳатчиси қози Маймун ибн Меҳрон шундай ҳикоя қилади: “Бир куни Умар ибн Абдулазизнинг ҳузурига кирдим. У ўғли Абдулмаликка, охиратни эслатувчи, жаҳаннам азобидан қўрқитиб, жаннат роҳатлари билан шодлантирувчи, насиҳатга тўла мактуб ёзаётган экан. Мактубда битилган сатрлардан баъзиларини мисол тариқасида келтирсак: “Аммо баъд… Эй ўғлим, менинг насиҳатларимни ёдда тутиш ва сўзларимни идрок қилишга энг ҳақлиги сендирсан. Аллоҳ таоло ишларнинг катта-ю кичигида бизларга кўп яхшиликлар ато этди, бу учун Аллоҳга ҳамдлар бўлсин, бас, шундай экан сен ўзингга ва ота-онангга бўлган Аллоҳнинг фазлу-марҳаматини доим ёдингда тут. Кибр-ҳаво ва ўзни катта тутишдан сақлан, чунки бу ишлар шайтоннинг амалидан бўлиб, шайтоннинг ўзи эса мўминларнинг очиқ душманидир. Мен бу хатни, сендан бирон ножўя иш хабари етгани учун ёзганим йўқ – Аллоҳ сақласин – мен сендан фақат яхшиликни биламан, холос. Фақат сен ўзингга бир оз юксак баҳо бериб қўйганлигинг хабари менга етиб келди. Агар сендаги бу ҳолат мен ёмон кўрадиган даражага етган бўлса, мендан яхшилик кутма…”. Сўнг Умар ибн Абдулазиз менга ўгирилиб: “Эй Маймун ибн Меҳрон, ўғлим Абдулмаликка нисбатан қалбимда кучли муҳаббат бор. Мана шу муҳаббат ундаги асл ҳолатни идрок қилишдан ғолиб келиб, кўпгина оталарга етган – болаларининг айбини кўра олмаслик – балоси менга ҳам етиб қолишидан қўрқаман. Сиз Абдулмаликнинг олдига бориб, ундаги яширин ҳолатлардан хабар топишга урининг. Унда кибр-ҳаво ва фахрланиш каби иллатлар борми йўқми шуни кузатинг. Чунки у ҳали ёш бўлганидан, мен уни шайтон васваса қилиб қўйишидан хавотирдаман” —деди. Маймун ибн Меҳрон ҳикоя қилади: “Отни қамчилаб Абдулмалик томон йўл олдим. Етиб боргач, изн сўраб хузурига кирдим. Қарасам ёш, навқирон, ҳушрўй ва ниҳоятда камтарин йигит экан. У жундан қилинган тўшакда ўтирар эди. Мени илиқ кутиб олиб, сўз бошлади: “Отамдан сиз ҳақингизда жуда кўп яхши гапларни эшитганман, сиздан фойдаланиб қолишни умид қиламан”.\n— Маймун ибн Меҳрон: “Қандайсиз, аҳволингиз не?”\n— Абдулмалик: “Аллоҳнинг фазли марҳамати билан яхши юрибман. Аммо мен отамнинг менга бўлган яхши гумонлари, мени мағрурлантириб қўйишидан хавотирдаман. Ҳолбуки мен отам ўйлаётган даражага етганим йўқ. Отамнинг менга бўлган муҳаббатлари, мендаги асл ҳолатни билишдан ғолиб келиб, отамга офат бўлиб қолишдан қўрқаман”. Мен ота-боланинг сўзи бир ҳил чиққанига ажабландим ва яна сўрашда давом этдим:\n— “Нимадан тирикчилик қиласиз?”.\n— Абдулмалик: “Ўзимнинг ҳалол пулимга ер сотиб олганман. Шунинг ҳосилидан келаётган фойда эвазига одамлардан беҳожат бўлиб кун кечирмоқдаман”.\n— Маймун ибн Меҳрон: “Таомингиз нималардан иборат?”.\n— Абдулмалик: “Баъзида гўшт, баъзида адас билан зайтун яна баъзида сирка билан зайтун… Мана шу яшаш учун етарлидир”.\n— Маймун ибн Меҳрон: “Ўзингизда бир манманлик, ўзига юксак баҳо бериш аломатларини сезмадингизми?”.\n— Абдулмалик: “Ҳа, шулардан бир нав бор эди менда… Отам менга насиҳат қилиб, нафсимнинг ҳақиқатини тушунтириб, уни менинг наздимда ҳақир қилиб, қадрини паслатиб қўйганларидан кейин, Аллоҳ буни менга фойдали қилди ва бу нарса мендан кетди. Аллоҳ отамни яхши мукофотлар билан мукофотласин”. Абдулмалик билан чамаси бир соатча суҳбатлашиб, унинг нутқидан баҳра олдим. Бундай очиқ юзли, ақли комил, ёш бўлишига, тажрибаси оз эканига қарамай гўзал одобли болани кўрмаган эдим. Кун охирлаб қолганида бир йигит келиб: “Тақсир, бўшатиб қўйдик” — деди. Абдулмалик жим бўлиб қолди.\n— Маймун ибн Меҳрон: “Нимани бўшатиб қўйишди?”\n— Абдулмалик: “Ҳаммомни”.\n— Маймун ибн Меҳрон: “Қанақасига?”\n— Абдулмалик: “Одамлардан холи қилиб, менга бўшатиб қўйишади”.\n— Маймун ибн Меҳрон: “Буни эшитмасимдан аввал, менда катта таассурот қолдирган эдингиз” — дедим. У хижолат бўлиб, мусибатда айтиладиган:\n— Иннаа лиллаҳи ва иннаа илайҳи рожиуун — деб: “Бунинг нимаси ёмон, эй амаки” — деди.\n— Маймун ибн Меҳрон: “Ҳаммом сизникими?”\n— Абдулмалик: “Йўқ”.\n— Маймун ибн Меҳрон: “Нега унда одамларни ундан чиқартириб юбордингиз. Гўё сиз бу билан ўзингизни улардан устун қўймоқчимисиз ва қадрингизни кўтармоқчимисиз? Бундан ташқари сиз ҳаммом соҳибига кунлик даромадида зиён етказиб ва ҳаммомга келганларни ҳам ноумид қиласиз”.\n— Абдулмалик: “Ҳаммом соҳибини рози қилиб, кунлик даромадини бераман”.\n— Маймун ибн Меҳрон: “Бу манманлик аралашган исрофдир… Одамлар билан бирга ҳаммомга киришдан сизни нима тўсади? Сиз ҳам уларнинг бири эмасмисиз?”\n— Абдулмалик: “Мени одамлар билан бирга киришдан тўсадиган нарса, баъзи нодон кимсалар сатри авратсиз ҳаммомга кирадилар, кўзим уларнинг авратларига тушиб қолишини истамайман ва уларни сатри аврат қилишга мажбур қилишни ҳам хоҳламайман, чунки улар буни “ҳокимлик билан зўравонлик қилиш” — деб қараб қолишлари мумкин, Аллоҳ таоло бизларни бу ҳокимликдан, фойдамизга ҳам зараримизга ҳам қилмай, тамоман халос қилишини сўраб қоламан”. Аллоҳ сизни ўз раҳматига олсин, менга фойдали насиҳат қилинг. Менга йўл кўрсатинг”.\n— Маймун ибн Меҳрон: “Ҳаммомга келган барча одамлар чиқиб кетгунларига қадар кутиб туринг, одамлар қолмагач сўнг кираверинг”.\n— Абдулмалик: “Ваъда бераман, энди асло кундуз куни ҳаммомга кирмайман. Бу диёрларнинг қаттиқ совуғи бўлмаганида умуман кирмаган бўлар эдим” деди. Сўнг, бир нарса ўйлаётган одамдек бошини эгиб қолди, бир оздан кейин менга юзланиб: “Сиздан ўтиниб сўрайман буни отамга айтманг, чунки мен отамнинг мендан ғазабланиб қолишларидан ва мен розиликларини ололмай ажал ўртамизни ажратиб қўйишидан қаттиқ қўрқаман” деди. Мен Абдулмаликдан бу гапни эшитгач, унинг ақлини синаб кўриш мақсадида:\n— “Агар мўминларнинг амири: “Ўғлимда бирон ножўя иш кўрдингизми?” — деб сўрасалар, ёлғон гапиришимга рози бўласизми?” дедим.\n— Абдулмалик: “Йўқ асло, Аллоҳ сақласин, лекин сиз: “Мен унда биргина ножўя ишни кўриб насиҳат қилиб қўйган эдим, дарҳол ундан қайтди” — десангиз, отам сиз яширган нарсани ошкор қилишингизни сўрамайдилар, зеро Аллоҳ яширган нарсани ковлаштиришдан, Аллоҳ отамни пок қилган” деди.\n— Маймун ибн Меҳрон: “Мен ҳаётимда бундай ота-болани кўрмадим, уларга Аллоҳнинг раҳмати бўлсин”.\nХулафои рошидинларнинг бешинчилари Умар ибн Абдулазиздан Аллоҳ рози бўлсин ва рози қилсин… Қабрларини ва ҳамда жигарбанди, ўғли Абдулмаликнинг қабрини мунаввар айласин…\nРафиқул-аълода кўришадиган кунда уларга саломлар бўлсин…


Банклар пластик карточкадаги пулга 9 фоизлик капитализация беришидан хабарингиз борми? » Ўзбекистон янгиликлари – Zamin.uz\n18 февраль 2017, 15:34\nАввало, капитализация нима? Пластик карталардаги маблағлар қолдиғига ҳар ойда фоиз ҳисоблаш – бу капитализация. Маҳаллий банклар (ҳаммаси эмас) томонидан у йилига 9 фоиз миқдорида амалга оширилади. Нега 9 фоиз? Бу Марказий банк томонидан ўрнатиладиган қайта молиялаштириш ставкаси.\nБанклар томонидан капитализация ҳисоблаб ёзиш ҳар бир календарь кун якунига қолдиқлар бўйича автомат режимида амалга оширилади. Ушбу маблағлар мижоз картасига эса аксарият банклар томонидан ҳар ойда, баъзилари томонидан йил якунига кўра ўтказилади, деб ёзади Qalampir нашри.\nАгар фуқароларда турли банклардан бир нечта пластик карта бўлиб, уларнинг бирини “ақчадон” қилмоқчи бўлса, албатта, йиллик 9 фоиз капитализация келтирадиганини танлаган маъқул. Банк депозит маҳсулотлари (жумладан, пластик карталар бўйича) 9 фоиздан кўпроқ даромад келтириши ҳеч кимга сир эмас. Аммо, депозит ҳисоб варағи, қоидага кўра, “музлатилган” бўлади. Яъни ундаги маблағларнинг омонат муддати тугагунига қадар ишлатиб бўлмайди. Қайта молиялаштириш ставкаси бўйича капитализация картанинг бутун амал қилиш муддати мобайнида амалга оширилади ва ундаги маблағлардан исталган вақтда чекловларсиз фойдаланиш мумкин.\nЎзбекистон Республикаси Президенти Шавкат Мирзиёевнинг 2017 йил 2 февралдаги “Иш ҳақи, пенсия, нафақа ва стипендияларни тўлаш механизмини такомиллаштиришга доир қўшимча чора-тадбирлар тўғрисида”ги Қарори эълон қилиниши билан пенсияларни пластик карталарга ўтказиш тўхтатилди. Баъзи банкларда бизга тушунтиришларича, пенсияларни карта орқали олишни истовчи пенсионерлар тегишли ариза билан янгитдан яшаш жойларидаги Пенсия бўлимига мурожаат этишлари даркор, кейин эса картани чиқарган банкка ёки бошқа банкка мурожаат қилинади.\nБунда банклар томонидан муқаддам очилган пенсия пластик карталаридаги маблағлар бўйича капитализация давом эттирилади. Чунки уларда маблағлар қолдиғи бўлиши мумкин. Баъзи банклар пенсия лойиҳалари бўйича капитализация тўхтатилишини маълум қилишди, бошқаларининг вакиллари мазкур саволни шарҳлашга қийналишди.\nЯнгиликлар » Жамият » Банклар пластик карточкадаги пулга 9 фоизлик капитализация беришидан хабарингиз борми?\n18:49 Ипотекага уй оламоқчимисиз унда афзалликлари ва камчиликлари ҳақида билиб олинг\n16:00 Пластик карточка сабабли «Аҳмадбой»лар кўпаядими?


Ким нима экса, шуни ўради… | Бир пиёла чой\n← 2017 йилдан Дубай шаҳри бўйлаб бепул WI-FI хизмати йўлга қўйилади\nМавлид анъанаси ҳақида →\nКим нима экса, шуни ўради…\tPosted on October 23, 2016\tby birpiyolachoy Ҳофиз ибн Ражаб роҳматуллоҳи алайҳ пайғамбаримиз Муҳаммад Мустафо соллаллоҳу алайҳи васалламнинг “Маййитга уч нарса эргашади… ” мазмунидаги келган ҳадиси шарифларига шарҳ битиб, куйдаги ривоятни келтирганлар.\nБир куни Оиша розияллоҳу анҳо ҳузурларига қўли шол бир қиз кириб келди. Ва Эй, мўминларнинг онаси бугун соғлом қўл билан ухлаб, шол қўл билан уйғондим-деди. Оиша розияллоҳу анҳо: Нима сабабдан? Қиз: Мени бой бадавлат ота-онам бор эди. Отам қўли очиқ, закот ва садақани канда қилмайдиган, саҳий, меҳмонларни яхши кутадиган, сўровчини қуруқ қўл билан қайтармайдиган қўйингки, қўлидан келганча яхшилик улашувчи карамли инсон бўлганлар. Онам эса, буни акси, бахил, қурумсоқ, молида бирор садақа қилганларини кўрган эмасман.\nОтам вафот этдилар. Икки ой ўтмай онам ҳам оламдан ўтдилар.\nБу кеча туш кўрдим. Тушимда отам жуда чиройли кўркам кийинган, олдиларидан анҳор оқиб турибди. Мен: Эй отажоним, бу қандай хол- деб сўрадим. Отам: Эй, қизалоғим, ким дунёда зарра мисқол яхшилик қилса ҳам кўрар экан. Бу Роббимнинг менга қилган фазлидир- дедилар.\nМен: Онамнинг ахволи қандай?-деб сўрадим.\nОтам: Онанг вафот этдими?-деди.\nМен: Ҳа, дедим.\nОтам: Эй, воҳ! Онанг биздан узоқлашиб кетибди. Онагни чап томон аҳлларидан изла!-деди.\nҚиз: Чап тарафимга назар солсам. Онамни ялонғоч, бир парча матога ўранган холатда кўрдим. Қўлида эса, ёғ “Холимга вой бўлсин! Жуда чанқадим!” – деб нидо қилар эди. Агар жуда қаттиқ чанқасалар ўша ёғни қўлга суртиб, сўнгра ялардилар. Қарасам олдида анҳор оқиб турибди. Мен: “Эй онажон нега чанқадим деб нидо қиляпсиз. Ахир олдингизда оқиб турган анҳор борку” – дедим. Онам: “Ундан ичишимга изн берилмаяпди” – деди. Мен: “Сизга сув берайинми?” – дедим. Онам: “Яхши бўларди” – деди. Мен бир ховуч сув олиб онамга бердим. Онам ичиб бўлгач, чап тарафдан бир нидо қилгувчи: “Огоҳ бўлинг ким бу аёлга сув берса, ўнг қўли шол бўлиб қолади” – деб, икки марта нидо қилди. Уйғонсам ўнг қўлим шол бўлиб қолибди. Шундан бери ўнг қўлимни ишлата олмаяпман. Шунда Оиша розияллоҳу анҳо онамиз: Ўша матони эсладингми? Дедилар. У: Ҳа, мўминларнинг онаси, уни онамнинг устида кўрган эдим. Онамни ҳеч қачон бирор нарсани садақа қилганини кўрмаганман. Аммо отам бир кун ҳоккиз сўйди. Шунда бир киши тиламчилик қилиб келди. Онам ёғли суякни олиб унга берди. Яна бир кун олдиларига бир аёл келганида. Онам бояги матони олиб унга бериб юборганди. Шунда Оиша розияллоҳу анҳо такбир айтиб: “Аллоҳ рост айтди ва Расули соллаллоҳу алайҳи васаллам бизга етказди” – деб, “” оятини ўқидилар.\nБас, кимки (дунёда) зарра миқдорида яхшилик қилган бўлса, (қиёмат куни) уни кўрар (Залзала сураси, 7-оят).\nЖалолиддин Ҳамроқулов, ТИИ “Таҳфизул Қуръон” кафедраси мудири\nBo'lishamiz:TwitterFacebookGoogleLike this:Like Loading...\tThis entry was posted in Hayot ko'zgusi. Bookmark the permalink.\t← 2017 йилдан Дубай шаҳри бўйлаб бепул WI-FI хизмати йўлга қўйилади


“Таълим ва мутахассислик” 20-халқаро кўргазмасига таклиф этамиз!\n2019 йилнинг 28-30 март кунларига қадар Ёшлар ижод саройида Тошкент шаҳри, 27 март куни Андижон шаҳри ва 1 апрел куни Самарқанд шаҳарларида “Таълим ва мутахассислик” 20-халқаро кўргазмаси бўлиб ўтиши режалаштрилмоқда. Мазкур кўргазма Ўзбекистон Республикаси Савдо-саноат палатаси кўмагида ташкил этилади.\nРеспублика аҳолисини, биринчи навбатда, ёшларни олий ўқув юртлари ҳамда олий маълумотга эга бўлиш имкониятлари, касбга йўналтириш ва иш билан таъминлаш масалалари кўргазманинг асосий мақсадларидан бири ҳисобланади.\nМазкур кўргазма икки қисмдан иборат:\nКўргазманинг биринчи “Таълим” йўналишида - Ўзбекистон ва хорижий олий ўқув юртлари ва таълим муассасалари, тиллар курслари ва ижодий марказлар ҳақида маълумотлар ўрин олган;\nИккинчи, “Мутахассислик” йўналишида - Республиканинг иш билан таъминлаш марказлари, ишга қабул қилиш агентликлари Ўзбекистон меҳнат бозорларида бўш иш ўринлари тўғрисидаги маълумотлар намойиш этилади.\n“Таълим ва мутахассислик” кўргазмаси Ўзбекистонда 2005 йилдан буён ўтказиб келинади. 2011 йилдан буён бу кўргазма бир йилда икки маротаба ташкил этилмоқда.\nКўргазма ҳақида қўшимча маълумотларни қўйидаги ҳавола www.edufair.uz ҳамда 71 256 35 13 рақамлари орқали олишингиз мумкин.


Киши бировга ёлғон гапирса ва у киши бунга ишонса | Azon.uz - Ахборот-таҳлилий портал\n417 19:51 08.06.2019\nСуфён ибн Усайд Ҳазромийдан ривоят қилинади:\n"Набий соллаллоҳу алайҳи васалламнинг: "Ҳиёнатнинг энг каттаси бир биродаринг сенга ишониб турса-ю, унга ёлғон гапиришингдир", деганларини эшитдим".\nШарҳ: Ҳақиқатан ҳам, биров сизга ишониб турса, сиздан маслаҳат сўраса ёки қандайдир бир хабарнинг ҳақиқатини билмоқчи бўлса, сизни ростгўй деб билиб турса-ю, сиз била туриб унга ёлғон гапирсангиз, бу катта бир хиёнатдир.\nБировни алдаш, ёлғон маълумот бериш, бировнинг ишончини оқламаслик, ўзига ишониб турган одамга ёлғон гапириш ниҳоятда оғир иш эканини ушбу ҳадиси шарифдан билиб оламиз.\nУмуман, ёлғон гапиришнинг ўзи катта гуноҳ ҳисобланади. Аммо ўзига ишониб турган одамга билиб туриб ёлғон гапириш хиёнат даражасидаги ёлғончилик экан.\nБу нарсадан жуда эҳтиёт бўлишимиз зурур.


Payvandlash elektrodlari T-590 Ø5 mm: pkg 0,9 kg\nПайвандлаш электродлар Т-590 Ø5 мм: 0.9 кг\n10051-75 ТУ У 25.9-34142621-013:2016 Э-320Х25С2ГР-Т-590-Ø-НГ\nТ-590 абразив муҳитда ишлайдиган тез эскирадиган сатҳларни, шунингдек юқори даражадаги қаттиқлик талаб этиладиган жойларда қиздириб эритиш учун қўлланилиши мақсадга мувофиқ Улар термик ишлов бермасдан туриб пластиклиги кам аммо қаттиқлиги HRS 58-64 бўлган металл чокини ҳосил қилиш имконини беради. Ушбу электродлар билан қиздириб эритилган металлнинг юқори даражада қаттиқлигига қоплама таркиибига алоҳида легирловчи элементлар қўшилиши орқли эришилади.\nТ-590 электродлари устувор равишда абразив жиҳатдан эскирадиган шароитларда ишлайдиган деталларни минимал зарб юкланиши ҳолатида қиздириб эритиш учун мўлжалланган. Қумли тупроқларда абразив жиҳатдан эскирадиган ҳолатда ишлайдиган экскаватор ковшларининг тишларини, йўл машиналарининг пичоқларини, плугларнинг тишларини, қишлоқ хўжалик машиналари культиваторларининг дискларини ва тирноқларини, аралаштирувчи машиналарнинг шнек тиғларини, дуд ютгичларнинг куракларини, тош майдалагичларнинг милкларини ва б. ларни қиздириб эритиш учун қўлланади. Т-590 электродлари билан қиздириб эритилган юқорида санаб ўтилган деталлар эскиришга нисбатан аъло даражада бардошлилик ва ишлатилишида мустаҳкамлиги билан ажралиб туради.\nҚиздириб эртиши коэффициенти 9,0г/А.ч. 1 кг қиздирилган металлга электродлар сарфи 1,4 кг. Қиздириб эритишдан олдин детални ифлосликлардан, зангдан ва мойдан тозалаш зарур. Пўлатдан ясалган деталларни икки қатламдан, чўяндан ясалган деталларни бир қатламдан ортиқ қиздириб эритиш тавсия этлмайди (уваланиб кетмаслиги учун). Детал ниҳоятда эскириб кетган бўлса, қуйи қатламларни бошқа электродлар билан қиздириб эритилади, уларни асосий металлнинг таркибига мослаб танлаб олинади. Углеродли, паст легирланган пўлатлар учун дастлабки қатламни Монолит РЦ, Стандарт РЦ электродлари билан, марганец билан леирланган пўлатларни УОНИ-13/55 Плазма электродлари билан қиздириб эритиш мумкин. Кўндаланг микродарзлар ҳосил бўлиши нуқсон эмас, аксинча қиздириб эритишнинг юқори сифатини кўрсатади.\nMn Si C P S Cr B\n1.0-1.5 2.0-2.5 2.9-3.5 ≤0.040 ≤0.035 22-27 0.5-1.5\nҚиздиришни қуйи ва нишаб ҳолатларда тескари қутбли ўзгармас токда электродни тор доирада айлантириш ёки бироз тебратиш орқали бажарилади. Шунингдек қиздиришни салт юришдаги ўзгарувчан токда (50±5 В) бажариш ҳам мумкин.\nПайвандлаш электродлар Т-590 Ø4 мм: 1 кг


САБРНИНГ ҚИСМЛАРИ - Hidoyat.uz\nАсосий саҳифа Мақолалар САБРНИНГ ҚИСМЛАРИ\nЧоп этилди May 9, 2019 САБРНИНГ ҚИСМЛАРИda fikr bildirishni o'chirish\nҲазрати Умар ибн Хаттоб (розияллоҳу анҳу) Абу Мусо ал-Ашъарий (розияллоҳу анҳу)га ёзган бир мактубида қуйидагича буюради:\n“Ё Абу Мусо, сабрда давом эт. Яхши билгинки, сабр иккидир; бири бошқасидан афзалдир: мусибатларга сабр қилмоқ – гўзал. Лекин Аллоҳ таоло ҳаром этганлардан узоқ бўлмоқ янада афзалдир. Яна яхши билгинки, сабр имоннинг қувватидир. Шу сабабдан тақво, яъни Аллоҳ таолонинг тақиқлаганлардан ўзни муҳофаза этмоқ, яхшиликлардан, эҳсонлардан афзалдир. Яхшиликлар, эҳсонлар… ҳаммаси гўзал ишлар. Фақат гуноҳлардан қўрқиб қочмоқ, яхшиликлар ва эҳсонларнинг айнан ўзи ва янада афзалидир”.\nҲазрати Али каррамуллоҳи важҳаҳу айтадиларки: “Имон тўрт асос устига қурилади. Улар: яқин, сабр, жидду жаҳд ва адолатдир”. Яна айтадиларки: “Имон танадаги бош кабидир”. Боши бўлмаган тананинг нима қиймати бор. Шунингдек, сабри бўлмаган кишининг аҳволи ҳам бошсиз тана кабидир. Камолсиз имондир, имонида камоли йўқ демакдир.\nАбу Дардо ҳазратлари айтадиларки: “Имоннинг сўнгги нуқтаси, энг усти – Аллоҳ таолонинг ҳукмларига сабр ва тақдирига рози бўлмоқдир. Ҳар ким кадарга имон келтирса, моҳиятига ишонса, бутун кадарлардан эмин бўлади”.\nЭй биродар! Яхши билурсизки, сабр – дин мақомларидан бир мақом, соликларнинг манзилларидан бир манзилдир. Умуман, дин мақомлари шу уч нарса устидадир: билим, ҳол, амал. Билим, бунга маориф ҳам дерлар-ки, асосдир; ҳоллари жазбадир, кишини ҳол соҳибига айлантиради, ҳол эса амални юзага келтиради. Маорифни дарахтга, ҳолни новдалар ва баргларга, амални меваларга ўхшатадилар. Яъни дарахт бўлмасдан туриб, новда, япроқ, мева бўлмагани каби, маориф, билим бўлмаса ҳол ҳам, амал ҳам бўлмайди. Бинобарин, Аллоҳ таолога етишган соликларнинг йўллари шу учаласидан иборат. Булар бир-бирларидан айрилмайди. Улар тенг ва тўлиқ бўлгандан сўнг Ислом механизми яхши ишлайди. Ҳатто увоққина бир соатнинг чамбараклари тенг бўлмаса у соатнинг ҳеч нарсага ярамаслиги ҳаммага маълум. Бошқа механизмлар ҳам умумий жиҳатдан шундай эмасми? Баъзи асослардан бўлган чамбарак ва асбобларнинг бузилиши ёки дарз кетиши юз миллионларгача пул сарфлаб тайёрланган ё сотиб олинган самолёт ёхуд кемани ташландиқ ва ишга ярамас бир ҳолга келтиради. Таъмирлаш мумкин даражада бўлса-ку яхши, таъмирлаб бўлмайдиган ҳолга келса, уни ташлаб юборишдан бошқа чора қоладими? Шу маънода сабр маориф ва ҳолнинг маҳсулидирки, меваси бебаҳодир.\nБуни англамоқ учун қуйидагиларни билмоққа муҳтожмиз:\nАллоҳ таолонинг ҳисобсиз махлуқлари орасида уч турли махлуқ бор. Улар: инсон, ҳайвон ва фаришта. Уларни кўз олдимизга келтирган заҳоти кўрамизки, ҳайвон деб аталган турли жонзотлар буткул шаҳватнинг маҳсулидир. Ақл, зако, қиёс ва ахлоқ дея санаганларимиз, ҳилм, сабр, саховат, адолат, марҳамат, шафқат, ҳамият ва истиқбол ғояси каби характер ва туйғулар уларда йўқ. Фақат шаҳватлари талаби билан еб-ичиб, шаҳватларини кучлари нисбатида истаганларидек қондириб, муддатлари хотимида ўлиб кетади. Топганларини ейди, гуноҳ-савоб ва бошқани билмайдилар. Ҳатто чангалларига тушса инсонларни ҳам ейдилар. Маймун каби айрим ҳайвонларда кўринган баъзи камолот эса тақлидчиликдир, яна бир неча турли ҳайвоний ҳолатлар ҳам уларнинг устунлигига далолат қилмайди. Шундай қилиб, неча минг йиллардан бери ҳайвон ўша яралгандаги ҳайвон ҳолича қолиб келмоқда. Шу вақтгача ҳеч ўзгармаган. Ҳатто ҳайвон демоқ, шаҳватларнинг асири бўлган махлуқлар демоқдир.\nИккинчиси бўлган фаришталарда эса шаҳват қатъиян йўқ. Ёлғиз вазифалари нима бўлса ўшани билади ва ўшани қилади. Яратилиши муайян бир иш учундир. Ҳар бирининг алоҳида вазифаси бор. Бир қисми инсоннинг муҳофазаси учун яратилган. Ички ва ташқи хизматларимизда бизга ёрдамчидир. Буларнинг борликларига Аллоҳ таолонинг билдирганларига инониб, имон келтирамиз. Масалан, ҳасанот ва гуноҳларимизни ҳам ана шу жинс – фаришталар ёзиб боради. Умримиз давомида бизни кузатиб, ҳаракатларимизни ўрганади. Эзгу ишлар қилсак, ўнг ёнимиздаги фаришта вақтни ўтказмасдан дарров ёзади. Агар гуноҳ иш қилиб қўйсак, баъзи ривоятларга кўра, сўлдаги фаришта олти соатга қадар муҳлат бериб ёзмай туради. Шу муддат ичида тавба қилсак, ўша гуноҳимизни ёзишдан воз кечади. Бу Раббимизнинг бандаларига улуғ марҳаматидир.\nУчинчиси бўлган биз инсонлар эса бундай ҳайвонлар даражасида қолиб кетмасдан ашрафи махлуқот, акроми махлуқот ва ер юзидаги халифаликка лойиқ тарзда яратилганмиз. Ғоят мумтоз: ақл, фаросат, зако, илм ва ирфон-ла музайян қилинганмиз. Аллоҳ таоло буюк саховати билан инсонни таълимга буюрган, жаннат ва жамолига мушарраф бўла оладиган даражада юксак бир хусусиятда, шаҳватини зарурат туғилганда жиловлай ола биладиган қудрат билан яратган. Мусулмон одам шаҳватдан фақат шариат йўлида, иффатини муҳофаза этган ҳолда уммати Муҳаммадияни (соллаллоҳу алайҳи васаллам) кўпайтириш, Аллоҳ таолога қуллик этадиган авлоднинг давомийлигини таъмин этиш мақсадида фойдаланади. Мўминлар гуноҳ, ҳаром, тақиқланган ва ярамас ишлардан сақланади. Айни замонда, инсонлик ва мусулмонлик шарти ҳисобланган марҳамат, шафқат, севги, ҳурмат, ўзаро ёрдам, моддий-маънавий кўмак асосида жипслашиб қардошлик ришталарини боғлайди, жўмардлик, иффат, ҳаё ва яна ўзига хос фазилатларга эришмоққа ҳаракат қилади. Икки фаришта (ўнг ва чап елкадаги инсоннинг амалларини ёзиб борувчи фаришталар) ва уларнинг ҳисобсиз ёрдамчилари томонидан қўллаб-қувватланиб турганини ҳис қилган ақли салим инсон раҳбаримиз, муршидимиз, мураббиймиз, қалбимиз қувончи бўлган Пайғамбар (соллаллоҳу алайҳи васаллам) афандимиз ҳазратлари кўрсатган, юрган йўлдан юради ва китобимиз бўлган Қуръони каримда баён этилган амрларга риоя этиб яшайди. Шундай ҳаёт кечирган тақдирда у фаришталарга яқинлашади, раҳмат ва жамол уйи бўлган жаннатга ноил бўлади. У ерда жамоли илоҳийнинг мушоҳадаси билан жаннатдаги барча неъматларни унутади, мустағрики файзи илоҳий сифатида маст ва ҳайрон қолади. Жаннат ҳурларини ҳам ҳайратда қолдирадиган гўзалликлар ва тавсифига имкон бўлмаган бунча неъматлар, айнан ана шу инсон учун ҳозирлангандир. У инсон ҳайвонлар каби шаҳватининг асири эмас, балки у шаҳватидан ақли, закоси доирасида фойдаланиб, устига минган бир от, бир аравани эпчиллик билан бошқарган моҳир чавандоз каби манзили мақсудига саломат етишади, Ҳақнинг ризосини қозонмоққа интилади. Шунинг учун ақл ҳайвоннинг устида минган одамнинг қўлидаги юган, тизгин кабидир. Ҳайвонни тизгин билан истагани каби бошқаради. Тизгини қўлдан чиққани замон қутурган ҳайвон бошини олиб кетади, ушлаб бўлмас ҳолга келади ва ҳатто устидаги одамни ерга итқитиб, судраб ташлайди. Шаҳватларига мағлуб бўлган кимсаларнинг ҳоллари ҳам худди ана шунга ўхшайди.